title: Todennäköisyysteoria

text: Odotusarvo on satunnaismuuttujan tärkein tunnusluku. Suurten lukujen lakien mukaan satunnaismuuttujan keskiarvo toistokokeessa on likimäärin sen odotusarvo.


title: Todennäköisyysteoria

text: Satunnaismuuttujan sanotaan olevan "neliöintegroituva", jos formula_58. Neliöintegroituvan satunnaismuuttujan formula_35 varianssi on formula_60.


title: Todennäköisyysteoria

text: Erilaiset konvergenssit ovat tärkeitä satunnaismuuttujien ominaisuuksia. Olkoon formula_61 jono satunnaismuuttujia.


title: Todennäköisyysteoria

text: Jos jono suppenee kvadraattisesti tai melkein varmasti, niin se suppenee myös stokastisesti. Jos jono suppenee stokastisesti, niin se suppenee myös jakaumaltaan.


title: Todennäköisyysteoria

text:
Varsinkin koulumatematiikassa käytetään havainnollista ehdollisen todennäköisyyden määritelmää. Jos tapahtumalle formula_18 pätee formula_71, niin tapahtuman formula_13 todennäköisyys ehdolla formula_18 on
formula_74.
Tämä on tulkittava siten, että jos on ikään kuin tieto, että formula_18 sattuu eli formula_76, niin yllä oleva on todennäköisyys sille, että myös formula_13 on sattunut eli formula_19. Tästä lähtökohdasta voidaan todistaa seuraavat ominaisuudet:


title: Todennäköisyysteoria

text:
Satunnaismuuttujan formula_35 ehdollinen odotusarvo alisigma-algebralla formula_89 on formula_90-mitallinen satunnaismuuttuja formula_91, jolle yhtälö
formula_92
pätee kaikilla formula_93. Satunnaismuuttujan formula_35 ehdollinen odotusarvo ehdolla satunnaismuuttuja formula_40 on formula_96, missä formula_97 tarkoittaa satunnaismuuttujan formula_40 virittämää sigma-algebraa.


title: Todennäköisyysteoria

text: On huomattava, että ehdollinen odotusarvo on satunnaismuuttuja, eli funktio, eikä reaaliluku. Ehdollinen odotusarvo ehdolla formula_93 on formula_100, missä formula_101, on reaaliluku.


title: Todennäköisyysteoria

text: Ehdollisen odotusarvon ominaisuuksia:


title: Todennäköisyysteoria

text: Alisigma-algebran formula_90 tulkinta on ikään kuin etukäteen havaittavissa oleva tieto satunnaismuuttujan arvosta. Triviaali sigma-algebra vastaa täydellistä epätietoisuutta, formula_117, ja satunnaismuuttujan virittämä sigma-algebra vastaa tarkkaa tietoa sen arvosta, formula_118.


title: Todennäköisyysteoria

text: Joukon formula_13 ehdollinen todennäköisyys on formula_120. Tämä yhtenee koulumatematiikan ehdollisen todennäköisyyden kanssa siten, että jos formula_76, niin formula_122.


title: Todennäköisyysteoria

text: Tapahtuma formula_13 ei satu todennäköisyydellä formula_124. Tapahtuma formula_13 sattuu, mutta formula_18 ei, todennäköisyydellä formula_127. Jos formula_13 ja formula_18 ovat toisensa poissulkevia, niin formula_130. Jos formula_13 sattuu aina kun formula_18 sattuu, niin formula_133.


title: Todennäköisyysteoria

text: Tapahtuma formula_13 tai formula_18 sattuu todennäköisyydellä formula_136. Yhteenlaskukaavan yleinen muoto: jos formula_137 ovat tapahtumia, niin


title: Todennäköisyysteoria

text:
Olkoon formula_18 tapahtuma ja tapahtumat formula_139 perusjoukon ositus. Kokonaistodennäköisyyden kaava:
formula_140.


title: Todennäköisyysteoria

text:
Olkoon formula_18 tapahtuma ja tapahtumat formula_139 perusjoukon ositus. Bayesin kaava:
kaikilla formula_143 pätee formula_144
Lukua formula_145 kutsutaan "prioritodennäköisyydeksi" ja lukua formula_146 "posterioritodennäköisyydeksi".


title: Todennäköisyysteoria

text: "Tuloperiaate": jos satunnaiskoe koostuu formula_147:sta kappaleesta riippumattomia vaiheita siten, että ensimmäisellä vaiheella on formula_148 eri tulosvaihtoehtoa, toisella vaiheella formula_149 tulosvaihtoehtoa, ja niin edelleen niin että viimeisellä vaiheella on formula_150 tulosvaihtoehtoa, niin koko kokeella on formula_151 tulosvaihtoehtoa.


title: Todennäköisyysteoria

text: "Summaperiaate": jos satunnaiskoe koostuu formula_147:sta kappaleesta toisensa poissulkevia ryhmiä lopputuloksia siten, että ensimmäisessä ryhmässä on formula_148 tulosvaihtoehtoa, toisessa ryhmässä formula_149 tulosvaihtoehtoa, ja niin edelleen niin että viimeisessä ryhmässä on formula_150 tulosvaihtoehtoa, niin kokeella on formula_156 tulosvaihtoehtoa.


title: Todennäköisyysteoria

text:
Olkoon formula_61 jono satunnaismuuttujia, jonka raja-arvo
formula_158
on melkein varmasti olemassa.


title: Todennäköisyysteoria

text:
Mittateorian konvergenssilauseet pätevät todennäköisyyden mittateoreettisen määrittelyn vuoksi sellaisenaan, kun integraali korvataan odotusarvolla ja mitallinen funktio satunnaismuuttujalla. Ne voidaan kuitenkin yleistää ehdolliselle odotusarvolle siten, että jonon raja-arvon oton ja ehdollisen odotusarvon oton järjestyksen voi vaihtaa:
formula_159melkein varmasti,
missä formula_90 on sigma-algebra.


title: Todennäköisyysteoria

text:
Oletetaan, että toinen alla olevista ehdoista on voimassa:
Tällöin raja-arvon ja ehdollisen odotusarvon järjestyksen voi vaihtaa.


title: Todennäköisyysteoria

text: Jos on olemassa integroituva satunnaismuuttuja formula_40 siten, että formula_170 melkein varmasti kaikilla formula_67, niin raja-arvon ja ehdollisen odotusarvon järjestyksen voi vaihtaa.


title: Todennäköisyysteoria

text:
Olkoon formula_61 jono satunnaismuuttujia. Myös mittateorian Fatoun lemma voidaan yleistää ehdolliselle odotusarvolle:
formula_173
ja
formula_174,
missä formula_90 on sigma-algebra.


title: Todennäköisyysteoria

text:
Todennäköisyyslaskennassa suurten lukujen laeiksi kutsutaan riittäviä ehtoja sille, että satunnaismuuttujajonon keskiarvo suppenee (jollakin tavalla) kohti sen keskiarvon odotusarvoa.
Jos kyseessä on erityisesti toistokoe, niin suurten lukujen lain voidaan tulkita ehdoksi sille, että kokeiden tulosten keskiarvo lähestyy kokeen odotusarvoa.


title: Todennäköisyysteoria

text: Suurten lukujen laista on olemassa useita matemaattisina teoreemoina todistettuja muunnelmia. Niistä vanhin on toistokokeita koskeva, Jakob Bernoullin todistama "Bernoullin lause": Oletetaan, että jos jokin toistokoe suoritetaan n kertaa ja joka kerta toisistaan riippumatta tietty tulos X saavutetaan tietyllä vakinaisella todennäköisyydellä P. Silloin jos ε on kuinka pieni positiivinen luku tahansa, niin todennäköisyys sille, että sellaisten kertojen suhteellinen osuus, joilla tulos X on saavutettu, poikkeaa P:stä enemmän kuin ε:n verran, lähestyy nollaa, kun n kasvaa rajatta. Toisin sanoen jos n on kaikkien toistokertojen lukumäärä ja x sellaisten, joilla tämä tulos on saatu, niin


title: Todennäköisyysteoria

text:
formula_176,
kun formula_177.
Esimerkiksi rahan heitossa kruunien ja klaavojen suhteelliset frekvenssit lähestyvät todennäköisesti puolikasta ja toisiaan, kun rahan heittämistä jatketaan. Tosin heitettiinpä rahaa kuinka monta kertaa tahansa, aina on mahdollista sekin, että kaikilla kerroilla tulee kruuna tai kaikilla klaava; tällainen sattuma vain käy sitä epätodennäköisemmäksi, mitä useampia kertoja heitto toistetaan. Suurten lukujen laki ei myöskään tarkoita, että kruunien ja klaavojen lukumääräfrekvenssit lähestyisivät toisiaan. Suhteellisten frekvenssien lähestyminen ei edellytä tätä.


title: Todennäköisyysteoria

text:
Jos satunnaismuuttujat formula_178, formula_67, ovat riippumattomia, samoin jakautuneita ja formula_180, niin jonon keskiarvo suppenee melkein varmasti kohti satunnaismuuttujien odotusarvoa, toisin sanoen
formula_181
melkein varmasti kun formula_177.


title: Todennäköisyysteoria

text:
Olkoot satunnaismuuttujat formula_178, formula_67, ovat riippumattomia, samoin jakautuneita, formula_185 ja formula_186. Tällöin
formula_187formula_188
heikon konvergenssin mielessä. Tässä siis formula_189 on standardinormaalijakauman kertymäfunktio. Tulos pätee myös lievemmällä oletuksella, jota kutsutaan "Lindebergin ehdoksi", nimetty suomalaisen matemaatikko J.W. Lindebergin mukaan. Hän todisti ehdon riittävyyden, mikä on kenties merkittävin yksittäinen suomalaisen matemaatikon tulos - kyseinen ehto on nimittäin myös
välttämätön ehto lauseen pätemiselle, ja siten ratkaisu 1900-luvun alkupuolella vaikuttaneeseen keskeiseen raja-arvoprobleemaan.


title: Todennäköisyysteoria

text:
Olkoon formula_61 jono riippumattomia satunnaismuuttujia. Merkitään äärettömän kaukaisista jonon formula_61 arvoista riippuvien tapahtumien sigma-algebraa symbolilla
formula_192.


title: Todennäköisyysteoria

text:
Jos tapahtuma formula_193, niin
formula_194 tai formula_195.


title: Todennäköisyysteoria

text: Borelin–Cantellin lemma on erikoistapaus Kolmogorovin 0–1-laista.


title: Todennäköisyysteoria

text:
Olkoon formula_196 jono riippumattomia tapahtumia. Tällöin
formula_197 tai formula_198.


title: Todennäköisyysteoria

text: Borelin–Cantellin lemmalla voidaan todistaa väite: "Jos apina paukuttaa kirjoituskoneella umpimähkäisesti äärettömän pitkään, kirjoittaa se lopulta kaikki Shakespearen teokset."


title: Ulawun

text: Ulawun on aktiivinen kerrostulivuori Papua-Uuteen-Guineaan kuuluvalla Uuden-Britannian saarella. Se on Papua-Uuden-Guinean korkein tulivuori.


title: Ulawun

text: Ulawun on 2334 metriä korkea ja sijaitsee noin 130 kilometriä etelään Rabaulista. Vuoren alarinteet ovat trooppisen sademetsän peitossa 1000–1500 metrin korkeuteen saakka, jonka jälkeen rinteillä ei ole enää kasvillisuutta. Varhaisin dokumentaatio vuoren purkauksesta on vuodelta 1700, jolloin William Dampier näki vuoren toiminnassa. Ulawun on hyvin aktiivinen ja se purkeutuu muutaman vuoden välein. Erityisen kiivaita purkaukset ovat olleet vuosina 1898, 1915, 1970, 1978, 1980, 1985, 2000 ja 2001. 1970-luvulta alkaen purkaukset ovat olleet yleensä räjähdysmäisiä ja niihin on liittynyt lähes poikkeuksetta pyroklastisia virtoja sekä etenkin sadekaudella myös mutavyöryjä.


title: Ulawun

text: Ulawuin on mitattu tuottavan rikkidioksidia jopa 7,4 kg/s, mikä yksinään vastaisi noin 2 % koko maapallon ilmakehän rikkidioksidipäästöistä. Useissa aikaisemmissa mittauksissa päästöt ovat olleet paljon pienemmät.


title: Emund Vanha

text: Emund Vanha oli Ruotsin kuningas noin vuosina 1050–1060. Hän oli Ruotsin ensimmäisen kristityn kuninkaan Olavi Sylikuninkaan (Olof Skötkonung) avioton poika. Lisänimen Vanha hän sai siitä, että hän oli edellisen kuninkaan Anund Jakobin vanhempi velipuoli. Emundin kaksi poikaa kuolivat ennen isäänsä, ja seuraavaksi kuninkaaksi nousi hänen vävynsä Stenkil.


title: Emund Vanha

text: Emund oli kristitty, mutta kiisteli Bremenin arkkipiispan kanssa Ruotsin kirkon itsenäisyydestä.


title: Emund Vanha

text: Kirjailija Lempi Jääskeläinen sijoitti kirjansa "Kvenlannin hurtta" juuri Emund Vanhan hallituskauden loppuun.


title: Michelle Ruff

text: Michelle Suzanne Ruff (s. 22. syyskuuta 1967 Detroit, Michigan) on yhdysvaltalainen ääninäyttelijä, joka tunnetaan lukuisista animen dubbauksistaan ja videopelien äänirooleistaan.


title: Michelle Ruff

text: Michelle Ruff opiskeli alun perin näyttelemistä Chicagossa teatteria ja improvisointia, sekä Second Cityssä Players Workshopissa ja Improv Olympicissa. Ääninäyttelemistä hän opiskeli animaation saralla muun muassa Susan Bluun, Andrea Romanon ja Charlie Adlerin opeissa ja mainosjuontoa Kalmenson Working Prossa.


title: Michelle Ruff

text: Ääninäyttelemisen Ruff aloitti opiskellessaan vielä collegessa, kun hänen pomonsa Michiganin kykyagentuurissa kehotti Ruffia koe-esiintymään radiomainoksiin. Sittemmin vuonna 1998 hän on tehnyt äänirooleja animaatioihin, jonka jälkeen Ruff on tehnyt äänirooleja alkuperäisiin animaatioihin, kuten The Oblongs ja Yli aidan, sekä videopeleihin ja on useimmiten erikoistunut tekemään lasten ääniä, vauvoista aina teini-ikäisiin asti niin poikien, kuin tyttöjen ääniä. Enimmäkseen hän on dubannut animea, jonka myötä Ruff on yli 180 dubbausroolilla kuudenneksi eniten dubbausrooleja englanniksi tehnyt henkilö. Parhaiten hänet tunnetaan Bleachista Rukia Kuchikin dubbausroolista.


title: Canonsburg

text: Canonsburg on borough Washingtonin piirikunnassa Pennsylvaniassa Yhdysvalloissa lähellä Pittsburghia. Se on Perry Comon syntymäpaikkakunta.


title: Kreisiraadio

text: Kreisiraadio on virolainen radio- ja sketsikomediaryhmä, joka on esiintynyt radiossa ja televisiossa vuodesta 1993 lähtien. Ryhmään kuuluvat juontaja Hannes Võrno, näyttelijä Peeter Oja ja kapellimestari Tarmo Leinatamm. Heidät valittiin Eurovision laulukilpailun 2008 Viron edustajiksi kappaleella ”Leto svet”. He eivät kuitenkaan edenneet finaaliin.


title: Antti Tirkkonen

text: Antti Tirkkonen on suomalainen jääkiekkoilija. SaPKon kasvatti pelasi ensimmäiset miesten pelinsä kaudella 1988–89 silloisessa I-divisioonassa.


title: Antti Tirkkonen

text: Puolustajan paikkaa pelaava Tirkkonen ehti vuosien varrella edustaa monia seuroja ympäri maailman. Kokemusta kertyi Suomesta, Ruotsista, Saksasta ja Yhdysvalloista. Kotoista SM-liigaa hän pelasi yhteensä 39 ottelua urallaan KalPan ja TuTon väreissä. Keväällä 1993 Vantaalla Tirkkonen teki SaPKon nousun takaisin I-divisioonaan ratkaisseen maalin one-timer lämärillä lähes nolla kulmasta, Tommi Turusen oivasta syötöstä.


title: Antti Tirkkonen

text: Keväällä 2004 Tirkkonen päätti uransa ja ryhtyi SaPKon manageriksi. Seuraavalla kaudella veri veti kuitenkin kaukaloihin ja hän pelasi SaPKossa 25 ottelua. Kaudella 2005–2006 Tirkkosesta tuli SaPKon toimitusjohtaja. Kausi päättyi riemukkaasti, kun Tirkkosen kasaama SaPKo onnistui nousemaan heti Mestikseen.


title: Antti Tirkkonen

text: Lempinimen "Aso" saanut Tirkkonen oli monien katsojien mieleen riskejä kaihtamattoman pelityylinsä vuoksi. Jalkakikat alimpana miehenä ja läpisyötöt välillä omankin maalin takaa aina hyökkäyssiniselle asti olivat tyypillistä "Asoa".


title: Butes (Pandionin poika)

text: Butes () oli kreikkalaisessa mytologiassa Pandionin ja Zeuksippen poika. Hän meni naimisiin Khthonian, kaksoiveljensä Erekhtheuksen tyttären kanssa. Erektheus ja hänen kaksoisveljensä Butes jakoivat isänsä kuoltua vallan keskenään siten, että Erekhtheus hallitsi valtiota ja Butes sai Pallas Athenen ja Poseidonin ylipappeuden.


title: Butes (Pandionin poika)

text: Butes oli attikalaisen Butadien aatelissuvun esi-isä, ja häntä kunnioitettiin myöhemmin heeroksena Erekhtheionissa Akropoliilla.


title: Prytz

text: Prytz, myös muodossa Pryss (), on ruotsalainen suku, jonka usea sukuhaara on aateloitu. Yksi sukuhaara on introdusoitu Suomen Ritarihuoneeseen aatelisena sukuna numero 57. Suomalainen suku sammui mieslinjassa vuonna 1991.


title: Prytz

text: Suvun vanhin tunnettu jäsen on 1400-luvulla elänyt, saksalaisena pidetty sotaeversti "Claes Prytz". Hänen ja hänen vaimonsa hauta on Sköllerstan kirkossa Ruotsin Örebron läänissä. Koska hautakivessä vainajan kuva on esitetty haarniskoituna, on päätelty, että Claes Prytz kuului aateliin. Suvun vanhin varmuudella tunnettu kantaisä on Örebron kaupunginkirjuri "Claes Hansson Prytz" (k. 1554), mahdollisesti edellisen pojanpoika. Suku on antanut nimensä Pryssgårdenin kaupunginosalle Norrköpingissä.Porissa on asunut Prytzejä 1500-luvulta aikakin vuoteen 1881 saakka. Ennen isovihaa eläneet kuuluivat Ruotsista tulleeseen aatelissukuun. Isovihan aikana suvun kaupunkitalo ja nimi siirtyi avioliiton kautta porvarilliselle vävylle.Turussa vaikuttanut Claes Hansson Prytzistä polveutunut sukuhaara saapui Suomeen 1600-luvun alkupuolella, kun kapteenin poika, myöhemmin raatimies "Håkan Andersson" († 1667) saapui Turkuun Itä-Götanmaalta.


title: Kiuruveden seurakunta

text: Kiuruveden seurakunta on Kiuruveden kaupungissa Pohjois-Savossa toimiva Suomen evankelis-luterilaisen kirkon seurakunta. Se kuuluu Iisalmen rovastikuntaan Kuopion hiippakunnassa.


title: Kiuruveden seurakunta

text: Vuonna 2016 seurakunnassa oli 7 318 jäsentä, 86,7 % kaupungin asukasluvusta. Työntekijöitä seurakunnassa on 18.


title: Aatelislippue

text: Aatelislippue, myös "aatelislipullinen" (), oli Ruotsin ensimmäinen ratsuväkiyksikkö. Yksikön upseeristo koostui yksinomaan aatelisista. Aatelisten ratsupalvelu otettiin käyttöön vuonna 1280. Vuodesta 1571 yksikkö tunnettiin nimellä "Adelsfanan". Yksikköön kuulu Kustaa II Adolfin aikaan neljä komppaniaa joista yksi Suomessa, noin 150 ratsumiestä. Tanskalta vallattuun Skåneen perustettiin komppania vuonna 1658. Aatelislippue lakkautettiin Suomen sodan jälkeen vuonna 1809.


title: Aino

text: Aino voi tarkoittaa ainakin seuraavia asioita:


title: Ultima Underworld: The Stygian Abyss

text: Ultima Underworld: The Stygian Abyss on Blue Sky Productionsin kehittämä ja Origin Systemsin alun perin 1992 MS-DOSille julkaisema "Ultima"-tietokoneroolipelisarjan videopeli. Pelin jatko-osa julkaistiin seuraavana vuonna.


title: Ultima Underworld: The Stygian Abyss

text: Peli on kuvattu ensimmäisen persoonan näkökulmasta ja tapahtuu luolastossa, joten sitä voi pitää Dungeon Master -tyyppisten luolaseikkailuroolipelien edustajana. Grafiikkamoottori oli kuitenkin aikanaan huomattavan kehittynyt. Toisin kuin esimerkiksi vähän Underworldin jälkeen julkaistussa Wolfenstein 3D:ssä, Underworldissa myös lattiassa ja katossa oli teksturointi ja kentissä korkeuseroja. Laitevaatimukset olivat vastaavasti korkeammat.


title: Ultima Underworld: The Stygian Abyss

text: Viholliset saattoivat lähteä pakoon haavoittuneina ja taistelun pystyi usein välttämään kokonaan.


title: Ultima Underworld: The Stygian Abyss

text: Avatarin (sankarin) on pelastettava velhon kidnappaama paronin tytär. Ajallisesti peli sijoittuu Ultima VI:n ja Ultima VII:n väliin.


title: Ultima Underworld: The Stygian Abyss

text: Peli sai hyviä ja jopa loistavia arvosteluja, mutta ei kaupallisesti menestynyt kovinkaan hyvin. Se sai Origin Awardin vuoden 1992 parhaasta fantasia tai science fiction -pelistä. Arx Fatalis, joka sai vaikutteita tästä ja muista Looking Glass Studiosin peleistä, piti julkaista nimellä "Ultima Underworld III".


title: Vic Mignogna

text: Victor Joseph Mignogna (s. 27. elokuuta 1962 Greensburg, Pennsylvania) on yhdysvaltalainen ääninäyttelijä, pianisti, ohjaaja ja muusikko, joka tunnetaan lukuisista animen dubbauksistaan ja videopelien äänirooleistaan. Hänet muun muassa palkittiin vuonna 2007 American Anime -palkinnolla parhaasta dubbauksesta animessa.


title: Vic Mignogna

text: Mignognan ura alkoi vuonna 1986 mainosten tuottajana ja ohjaajana, jolloin hän muun muassa ohjasi musiikkivideoita. Mignogna teki vuosina 1986–1988 mainos- ja opetusvideoita Ocean Cityn poliisiyksikölle Marylandissä. 1990-luvun alussa Mignogna toimi muun muassa Houstonin taideinstituutissa opettajana videon tuottamisessa ja äänten suunnittelijana, sekä säveltäjänä.


title: Vic Mignogna

text: Laulajana Mignogna julkaisi ensimmäiset levynsä vuonna 2006.


title: Vic Mignogna

text: Mignogna päätyi ääninäyttelemisen pariin työskennellessään Houstonissa videotuotannon parissa, kun hänen työkaverinsa kysyi Mignognan halukkuutta kokeilla ääninäyttelemistä animen parissa. Mignogna esiintyi aikaisemmin pitkään erimuotoisissa teatterinäytelmissä ja suostui ehdotukseen, jonka myötä muutaman kerran ADV Filmsilla työskennellyt kaverinsa lähetti kyseiselle dubbaus-yhtiölle suosituksen Mignognasta. Päästyään koe-esiintymään hän sai myöhemmin vuonna 1999 ensimmäisen ääniroolinsa Street Fighter II V -sarjasta, jossa Mignogna ääninäytteli Vegaa. Sittemmin hän on tehnyt useimmiten äänirooleja AVD:lle, sekä muutaman kerran FUNimationille. Mignogna kertoi myös olevansa harras kristitty, jonka vuoksi hän on valikoiva tiettyjen ääniroolien suhteen mikäli sarja on liian väkivaltainen.


title: Vic Mignogna

text: Uransa merkittävämpään roolin hän päätyi Justin Cookin myötä, jonka oli tarkoitus alun perin ohjata Fullmetal Alchemist. Hän kutsui puhelimitse Mignognaa koe-esiintymään Dallasiin. Päästyään paikalle hän istui odotushuoneessa ja huomasi kansion, jossa oli sarjan erihahmojen profiileja. Selatessaan kaikki hahmot läpi sarjan ohjaaja Cook tuli paikalle kutsuessaan Mignognaa koe-esiintymis vuorolleen. Hän näytti Cookille haluavansa kokeilla Edward Elricin roolia tietämättä sen olevan sarjan päähahmo. Cook oli tyytyväinen Mignognan valintaan ja teki hyvin nopeasti demoversion sarjan ensimmäisestä jaksosta, koska Fullmetal Alchemistin japanilaisyhtiö halusi tietää miltä yhdysvaltalaisdubbaus kuulostaisi ja tarvitsisiko siihen tehdä muutoksia ääniroolien suhteen. Mignognan onneksi japanilaiset pitivät hänen roolisuorituksesta, jonka myötä Mignogna myös sai Edwardin roolin. Myöhemmin vuonna 2005 hänet palkittiin roolistaan ADR-palkinnolla kuukauden ääninäyttelijänä Edwardin roolista.


title: Vic Mignogna

text: Urallaan Mignogna on dubannut yli 180 animesarjaa, joista merkittävin rooli on ollut "Fullmetal Alchemistissa", josta Mignogna palkittiin American Animella vuonna 2007. Samaisessa gaalassa hänet palkittiin Fullmetal Alchemistin ohella "Macrossin" dubbaamisesta Hikaru Ichijon ääniroolista.


title: Curbishley

text: Curbishley voi viitata ainakin seuraaviin henkilöihin:


title: Eero Sissala

text: Erik (Eero) Helin, kirjailijanimi Eero Sissala (10. maaliskuuta 1851, Liminka – 18. huhtikuuta 1909, Vaasa) oli suomalainen kauppias ja kirjailija. Hän julkaisi teoksensa 1880- ja 1890-lukujen vaihteessa käyttäen kirjailijanimeä "Eero Sissala".


title: Eero Sissala

text: Sissalan isä oli Alajärveltä kotoisin ollut pitäjänsuutari Juho Helin (sukunimi alkujaan Sissala). Perheessä oli kymmenen lasta joista Eero oli vanhin. Eero osasi jo 5-vuotiaana Svebiliuksen katkismuksen ulkoa ja 7-vuotiaana hän aloitti suutarintyöt isänsä apuna. Hän oli jo 11-vuotiaana parempi suutari kuin isänsä ja hallitsi myös monia muita käytännön töitä. Vuodesta 1864 Sissala oli suutarina isänsä kanssa Oulussa ja vuonna 1870 hän muutti Helsinkiin jossa hän toimi suutarina ja vuodesta 1881 myös nahkakauppiaana. Sissala lopetti liikkeensä 1892 ja oli sitten jonkin aikaa toisen palveluksessa muun muassa myyjänä. Viimeksi hän toimi jalkinekauppiaana Helsingin torilla.


title: Eero Sissala

text: Sissalan esikoisteos "Helmikankaan Heikki" ilmestyi 1887 mutta hän oli kirjoittanut sen jo paljon aikaisemmin. Seuraavaksi hän julkaisi novellin "Naavalan Taavetti" kansankirjailijoiden kokoelmassa "Syvistä riveistä" ja viimeksi laajan kertomuksen "Munkkiniemen Elsa" 1891. Kaikissa Sissalan teoksissa kuvataan päähenkilön elämänvaiheita lapsuudesta kuolemaan saakka. Kaksi ensimmäistä sijoittuivat Liminkaan ja kuvaisvat köyhien maalaispoikien nousua turvemökeistä isojen talojen isänniksi, Munkkiniemen Elsa taas sijoittui Helsinkiin ja sen päähenkilönä oli köyhänä orpotyttönä Helsinkiin palvelijaksi tuleva Elsa.


title: Eero Sissala

text: Sissalan kirjailijanura jäi lyhyeksi sillä hän luopui siitä noudattaakseen körttiläisiin kuuluneen isänsä vaatimusta.


title: Nestor Niemelä

text: Nestor Niemelä (12. syyskuuta 1862 Punkalaidun – 23. toukokuuta 1889 Punkalaidun) oli suomalainen kirjailija. Niemelä julkaisi teoksia myös nimimerkillä "N. Niemelä".


title: Nestor Niemelä

text: Niemelä oli kotoisin Punkalaitumen Koskioisten kylässä sijainneesta Heinämäen torpasta.


title: Nestor Niemelä

text: Niemelä ei saanut mitään kouluoppia mutta hän kartutti tietojaan itseopiskelun avulla ja harjoitteli myös kirjoittamista. Hänellä oli aikaa kirjallisille harrastuksille koska hän ei heikon terveytensä takia kyennyt maatöihin. Viimeiset neljä vuotta elämästään Niemelä sairasti keuhkotautia ja hän kuoli 26-vuotiaana veljensä omistamassa torpassa.


title: Esko Virtala

text: Edvin Calamnius (25. kesäkuuta 1864 Kemi – 24. maaliskuuta 1927 Pietarsaari) oli tullinhoitaja ja kirjailija, joka käytti kirjailijanimiä Esko Virtala ("Wirtala") ja Esko Waltala.


title: Esko Virtala

text: Calamniuksen vanhemmat olivat lääninrovasti August Benjamin Calamnius ja Septimia Cecilia Katarina Lundahl. Hänen nuorempi veljensä oli kirjailija Ilmari Kianto. Calamnius pääsi ylioppilaaksi Oulun lyseosta 1884 ja suoritti kameraalitutkinnon Helsingin yliopistossa 1887. Hän oli senaatin kopistina 1888–1890 ja toimi tullilaitoksen virkailijana vuodesta 1890 alkaen. Calamnius oli tullinhoitajana Iisalmessa 1893–1919 ja Pietarsaaressa vuodesta 1919 lähtien.


title: Esko Virtala

text: Iisalmessa Edvin valittiin 1898 Iisalmen kaupungin valtuuskuntaan (kaupunginvaltuusto), ja hän oli mukana perustamassa 1897 kaupunkiin Salmetar-lehteä toimien lehden avustajana. Calamnius toimi Iisalmessa myös Anniskeluyhtiön tilitarkastajana, Iisalmen Hiihtoseuran sihteerinä, telefooniyhdistyksen tilintarkastajana ja 1897 rahatoimikamreerina.


title: Esko Virtala

text: Calamnius kirjoitti kirjojen ohella artikkeleita eri lehtiin ja julkaisi myös runoja. Hän oli naimisissa vuodesta 1909 Anna Augusta Karjalaisen kanssa.


title: Esko Virtala

text: "Titanicin perikato" on ainoa laivan haaksirikkoa käsittelevä suomalainen romaani. Teos on osin dokumentti, sillä siinä on muun muassa lueteltu Titanicin suomalaiset matkustajat, mutta se on myös rakkaustarina. Se perustuu ruotsalaisen kirjailijan Willy Gebstin romaaniin "Dödsfärden". Silja Vuorikurun mukaan sitä voisi nykykäsityksen mukaan pitää plagiaattina.  (Kertomus "Viimeisellä kelillä", Päivälehti 3.4.1890)


title: Nivalan jäähalli

text: Nivalan jäähalli (ent. "Jokilaaksojen jäähalli") on Nivalassa sijaitseva, vuonna 1995 valmistunut jäähalli. Jäävuorotarjonnan lisäksi hallissa on viimeakoina järjestetty myös oheistapahtumia, kuten oopperaa.


title: Nivalan jäähalli

text: Jääkiekkojoukkue Nivala Cowboys harjoittelee sekä pelaa kotiottelunsa Nivalan jäähallissa.


title: Sahan-Kalle

text: Kalle (Karl Fredrik) Saha (sukunimi alkuaan Oravala) eli Sahan-Kalle (24. kesäkuuta 1852, Toholampi – 31. elokuuta 1933, Toholampi) oli keskipohjalainen maanviljelijä ja kansanrunoilija.


title: Sahan-Kalle

text: Oravalan talossa syntyneen Kalle Sahan vanhemmat olivat talollinen Sakarias Mikonpoika Oravala ja Anna-Liisa Kotila. Köyhissä oloissa elänyt perhe asui useilla eri uudistiloilla. Kalle Saha piti itse elämänsä onnellisimpana aikana neljän vuoden jaksoa, jonka hän vietti renkinä. Hän meni naimisiin vuonna 1873 samassa talossa palvelleen Lohtajalta kotoisin olleen Johanna Aapantytär Luikun (alkuaan Bom; 1851–1905) kanssa.


title: Sahan-Kalle

text: Saha kävi Yhdysvalloissa ja asui siellä neljä vuotta, mutta ei päässyt hyviin ansioihin huonojen aikojen takia. Palattuaan Suomeen hän osti isältään Sahan kruununtorpan ja muutti sinne perheineen. Häntä alettiin kutsua Sahan-Kalleksi asuinpaikan mukaan. Perheessä oli yhdeksän lasta, mutta toimentulo oli kohtalainen ja Sahan-Kalle saattoi käyttää aikaa runojen kirjoittamiseen. Hän kirjoittikin satoja runoja eri elämän ilmiöistä ja laati niitä myös erilaisiin juhlatilaisuuksiin. Kaarle Krohn julkaisi Sahan-Kallen runoja kokoelmana, joka ilmestyi vuonna 1891.


title: Sahan-Kalle

text: Vuosisadan vaihteessa perheonni kuitenkin kääntyi, kun neljän vuoden sisällä seitsemän perheenjäsentä kuoli keuhko- ja sydäntauteihin. Vastoinkäymisten takia Saha joutui myymään torppansa halvalla. Hänen vaimonsa kuoli samoihin aikoihin. Kalle Saha asui sittemmin useissa eri torpissa ja meni vielä kahdesti naimisiin: vuonna 1905 Amanda Aleksintytär Lahnalammen (1864–1907) kanssa ja vuonna 1909 Anna Liisa Juhontytär Jokelan kanssa.


title: Sahan-Kalle

text: Saha toimi pyhäkoulunopettajana peräti 35 vuoden ajan ja kuului Toholammin säästöpankin isännistöön sekä kirkkovaltuustoon useaan otteeseen. Hänen syntymänsä satavuotispäivänä, juhannuksena 1952 pystytettiin hänen haudalleen Toholammin hautausmaalla muistokivi.


title: Niilo Mantere

text: Juhani Nikolai Merenheimo (sukunimi vuoteen 1906 Mecklin), käytti kirjailijanimeä Niilo Mantere (13. kesäkuuta 1870 Kuopio – 20. helmikuuta 1954 Pulkkila) oli rovasti ja runoilija.


title: Niilo Mantere

text: Merenheimon vanhemmat olivat seppämestari Juho Niklas (Johan Nikolaus) Mecklin ja Anna Liisa Tuppurainen. Hän pääsi ylioppilaaksi Oulun lyseosta 1893 ja suoritti teologian erotutkinnon Helsingin yliopistossa 1899.


title: Niilo Mantere

text: Merenheimo oli Oulunsalon kappalaisena 1904–1911 ja Oulunsalon kirkkoherrana 1911–1950. Hän oli myös Limingan kansanopiston uskonnon opettajana 1906–1920 ja Pyrkijä-lehden toimituksen jäsenenä 1893–1900.


title: Niilo Mantere

text: Merenheimo oli naimisissa vuosina 1895-1903 Katri Häggqvistin kanssa ja vuosina 1905-1914 Hilja Katri Mertasen kanssa jääden kummastakin liitosta leskeksi. Vuonna 1915 Merenheimo meni naimisiin Elsa Agneta Heikkisen kanssa.


title: Butyyni

text: Butyyni on alkyyni, joten sen hiiliatomien välissä on yksi kolmoissidos. Sen molekyylikaava on CH. Butyynillä on seuraavat isomeeriset muodot:


title: Otto Tuomi

text: Otto Häggblom, kirjailijanimeltään Otto Tuomi, (13. marraskuuta 1869 Iisalmi – 30. marraskuuta 1930 Helsinki) oli suomalainen kunnallisneuvosmies ja kirjailija. Hän käytti myös nimimerkkiä "Olli".


title: Otto Tuomi

text: Häggblomin vanhemmat olivat suutari Johan Evert Alexander Häggblom ja Brita Stina Lundberg. Hän kävi Kuopion kauppakoulun 1888–1890. Häggblom asui Iisalmessa vuoteen 1893 saakka ja sitten Kuopiossa vuoteen 1927 saakka. Hän oli naimisissa Selma Bergrothin kanssa.


title: Otto Tuomi

text: Tuomi oli aputoimittajana Tapio-lehdessä 1888 ja Savo-lehdessä vuodesta 1889 alkaen. Myöhemmin hän oli Savo-lehden toimitussihteerinä ja avusti myös Uutta Kuvalehteä, Päivälehteä, Valvojaa ja Nuori Suomi -lehteä.


title: Heteroskedastisuus

text: Heteroskedastisuutta esiintyy satunnaismuuttujassa silloin, kun sarjan varianssi ei ole vakioinen. Jos aikasarja ei ole heteroskedastinen, se on homoskedastinen. Homoskedastisuusoletus tarkoittaa vakiovarianssi-oletusta.


title: Heteroskedastisuus

text:
Lineaarisessa regressioteoriassa usein oletetaan, että mallin virhetermit ovat homoskedastisia eli virhetermien varianssi on vakio. Homoskedastisuus voidaan määritellä E(u)=σ kun taas puolestaan heteroskedastisuus määritellään
E(u)=σ.


title: Heteroskedastisuus

text: PNS-estimaattori on yhä asymptoottisesti harhaton, vaikka virhetermien homoskedastisuusoletusta ei olisikaan. PNS-estimaattori ei kuitenkaan ole enää paras estimaattori, sillä sen varianssi ei ole enää minimivarianssi. Jos heteroskedastisuus on ongelma, sitä voi yrittää korjata esimerkiksi käyttämällä yleistettyä PNS-estimointia.


title: Ninni Poijärvi

text: Ninni Poijärvi (s. 9. lokakuuta 1974) on helsinkiläinen laulaja-lauluntekijä ja muusikko, joka on julkaissut neljä sooloalbumia. Hänet tunnetaan Hoedown -yhtyeen riveistä sekä lukuisien samanhenkisten artistien taustalta (mm. J. Karjalainen, Edu Kettunen) Lisäksi hän on ollut perustamassa Club For Five -lauluyhteyttä ja esiintynyt sen riveissä vuoteen 2005 saakka. Ninni Poijärvi on julkaissut yhdessä Mika Kuokkasen kanssa kolme englanninkielistä duo-albumia ja he ovat kiertäneet esiintymässä kotimaan lisäksi Amerikassa ja Australiassa tällä ohjelmistolla.


title: Ninni Poijärvi

text: Ninni Poijärvi on esiintynyt viihdesarjassa Mankeli (2000–2001). Hän oli myös vierailevana tuomarina MTV3:n viihteellisessä musiikkiohjelmassa Tähdet, tähdet vuonna 2015.


title: Wilho Soini

text: Aksel Wilho Soini (vuoteen 1877 Hoffrén; 26. joulukuuta 1854, Korpilahti – 6. lokakuuta 1934, Helsinki) oli suomalainen kirjailija, sanomalehtimies ja pankinjohtaja. Soini käytti myös nimimerkkejä "hr Soini", "-o-i", "Pii", "V. Soini", "W. Soini" ja "W.S".


title: Wilho Soini

text: Soinin vanhemmat olivat kauppias, sahanhoitaja Anders Johan Hoffrén ja Wilhelmina Eskola-Silfvenius. Hän pääsi ylioppilaaksi Jyväskylän alkeisopistosta 1872 ja valmistui filosofian kandidaatiksi 1876. Hän opiskeli taloustieteitä Pariisissa 1881–1882. Soini oli "Uuden Suomettaren" toimittaja 1877–1890 ja lehden taloudenhoitaja 1891–1903. Hän toimi myös Kansallis-Osake-Pankin johtokunnan jäsenenä 1904–1924 ja oli mukana perustamassa Suomen Kirjailijaliittoa. Liiton rahastonhoitajana hän toimi 1897–1920, hänet kutsuttiin myös liiton kunniajäseneksi.


title: Wilho Soini

text: Soini oli naimisissa vuodesta 1889 Sigrid Ida Helena af Enehjelmin (k. 1927) kanssa. Heidän lapsiaan olivat kirjailijat Elsa ja Yrjö Soini sekä historiantutkija Katri Laine.


title: Wilho Soini

text: Soini julkaisi Suomen kirjallisuuden ensimmäiset tukkilaiskuvaukset kertomuskokoelmassaan "Kirjavia kuvia pölkkyjen historiasta" vuonna 1877. Kirjailijana Soini oli realisti. Hänen teoksiaan ovat


title: Heijaste (yhtye)

text: Heijaste oli tamperelainen yhtye, jonka jäseniin kuuluivat A-J Keskinen (laulu), Viljami Tiainen (kitara ja taustalaulu), Juho Mustonen (basso) ja Eero Honkanen (rummut).


title: Heijaste (yhtye)

text: Keskinen, Mustonen ja Honkanen perustivat Heijasteen Hervannan yläasteella vuonna 2001. Tiainen liittyi yhtyeeseen vuonna 2004, jonka jälkeen Heijasteen aktiivinen keikkailu alkoi. Yhtye solmi vuonna 2006 yhteistyösopimuksen Tamperlaisen Sahamusic Oy:n kanssa ja vuonna 2007 levytyssopimuksen Turkulaisen Hype Recordsin kanssa. Esikoisalbumi "Silta yli kaiken" ilmestyi loppuvuodesta. Heijaste teki uransa aikana noin 400 keikkaa festivaaleilla, klubeilla ja nuorisotaloilla sekä oli esillä useissa eri medioissa. Yhtye lopetti virallisesti toimintansa vuonna 2013.


title: Henri Sandvik

text: Henri Sandvik (s. 11. maaliskuuta 1987 Nivala) on suomalainen jääkiekkoilija.


title: Henri Sandvik

text: Nivala Cowboysissa ensimmäiset jääkiekko-oppinsa saanut Sandvik siirtyi B-juniori-ikäisenä Tampereen Ilvekseen. Kaudella 2007–2008 hän esiintyi myös yhdessä miesten SM-liigaottelussa. Sandvik jatkoi miesten pelejä kaudella 2008–09 LeKissä, jossa häntä valmensi edelliseltä kaudelta Ilveksen A-nuorista tuttu Sami Hirvonen. Sandvik kävi try-outilla Oulun Kärpissä harjoituskaudella 2009–10, muttei saanut sopimusta ja jatkoi pelejään LeKissä.


title: Henri Sandvik

text: Sandvik pelasi SM-liigapelejä Ilveksessä kaudella 2009–10. Kauden ensimmäisessä ja SM-liigauran toisessa Ilves-ottelussaan 26. syyskuuta 2009 Sandvik teloi Jokereiden Juha Lindin laitataklauksella. Lind sai tilanteesta aivotärähdyksen ja Sandvik tuomittiin seuraavana päivänä yhden ottelun pelikieltoon. Sandvik nousi syksyllä hieman puskista Ilveksen kokoonpanoon. Hän esitti silloin pirteitä otteita vaihdosta toiseen. Keväällä paikka kokoonpanossa oli kuitenkin kiven alla, eivätkä otteet olleet enää syksyn tasolla.


title: Henri Sandvik

text: Sandvik pelasi kauden 2010–2011 lainassa LeKissä ja aloitti seuraavan kauden joukkueessa ottelukohtaisella sopimuksella. Hän siirtyi marraskuussa LeKistä Itävallan kakkosliigan EHC Bregenzerwaldiin. Itävallassa hän teki 20 ottelussa peräti 25 pistettä. Seuraavaksi kaudeksi Sandvik palasi Suomeen tehtyään sopimuksen Suomi-sarjan Hermeksen kanssa. Sandvik pelasi Hermeksessä 25 ottelua ja siirtyi sen jälkeen LeKiin, jota ehti edustaa vain viisi ottelua, kunnes teki sopimuksen Britannian EPIHL-sarjassa pelaavan Swindon Wildcatsin kanssa. Kaudeksi 2017-2018 Sandvik liittyi Suomi-sarjassa pelaavan Tampereen Kooveen riveihin.


title: Henri Sandvik

text: Sandvik pelasi kaudella 2009 rullakiekkoa Näätä Rollersissa ja voitti 2011 Suomen mestaruuden Koovee Rollersin riveissä.


title: Emil Vainio

text: Enok Emil Palmgren, käytti kirjailijanimeä Enok Emil Vainio (3. tammikuuta 1867 Tampere – 30. syyskuuta 1918 Kööpenhamina) oli suomalainen kirjailija ja liikkeenjohtaja. Hän käytti myös nimimerkkiä "Antti Saarela".


title: Emil Vainio

text: Vainio työskenteli kirjapainoalalla faktorina. Hän kustansi ja toimitti "Velikulta"-nimistä pilalehteä joka ilmestyi 1896–1917 sekä "Helsingin Kaiku" -viikkolehteä joka ilmestyi 1902–1916. Vainio tuomittiin majesteettirikoksesta vankeusrangaistukseen erään pilakuvan julkaisemisesta. Hän siirtyi ulkomaille koska hänen terveytensä ei olisi kestänyt vankilassa oloa. Vainio oleskeli ensin Norjassa ja sitten Tanskassa jossa hän myös kuoli.


title: Emil Vainio

text: Vainio testamenttasi osan omaisuudestaan rahastoon joka myönsi kirjapainoalan ammattilaisille apurahoja ulkomailla opiskeluun.


title: Kronikka

text: Kronikka (kreikan sanasta χρόνος, ”aika”) on aikakirja, johon on kirjattu historiallisia tapahtumia aikajärjestykseen. Kronikoita on laadittu jo antiikin aikoina, mutta tunnetuimmat kronikat ovat peräisin keskiajalta, ja ne kuuluvat aikansa tärkeimpiin historialähteisiin. Tunnettuja esimerkkejä ovat esimerkiksi "Anglosaksien kronikka", "Historia Regum Britanniae" ja "Liivinmaan kronikka". Sukukronikka valottaa tapahtumia tietyn suvun piirissä ja sen ympäristössä.


title: Kronikka

text: Nimitystä ”kronikka” käytetään myös runomittaisesta leikillisestä tapahtumien tai henkilöiden esittelystä.


title: Pietari Mansikka

text: Pietari Mansikka (29. heinäkuuta 1825 Kelkkala, Viipurin maalaiskunta – 20. maaliskuuta 1871) oli suomalainen kansanrunoilija.


title: Pietari Mansikka

text: Mansikan vanhemmat olivat tilallinen Pietari Yrjänänpoika Mansikka ja torpparin tytär Katrina Laurintytär Rapo. Isä kuoli 1829 Mansikan ollessa vasta nelivuotias. Varojen puute esti häneltä koulunkäynnin, mutta hän sai opetusta vanhemmalta veljeltään Juhanilta, joka oli käynyt Viipurin piirikoulua.


title: Pietari Mansikka

text: Vuonna 1844 Mansikka lähti puoleksitoista vuodeksi siltavoudiksi Käkisalmeen ja toimi sen jälkeen puhtaaksikirjoittajana erään tuomarin palveluksessa. Palattuaan 1848 Viipuriin Mansikka toimi palovartiokorpraalina aina vuoteen 1857 saakka, jolloin hän joutui jäämään eläkkeelle heikentyneen terveytensä vuoksi. Mansikka toimi sitten ravintolanpitäjänä ja harjoitti myös asianajajan tointa.


title: Pietari Mansikka

text: Mansikka kirjoitti paljon runoja ja sepitti lauluja. Niitä julkaistiin vuodesta 1856 alkaen ilmestyneessä Sanan-Lennätin -nimisessä sanomalehdessä ja painettiin myös erillisinä julkaisuina. Mansikka laati myös hautakiviin teksteiksi tarkoitettuja uskonnollisia runonpätkiä. Mansikan runojen aiheita olivat muuna muassa raamatunhistorian ja katekismuksen tekstit, ajankohtaiset tapahtumat, valistus, rauha ja eläinten suojelu:


title: Pietari Mansikka

text: Mansikan ensimmäinen puoliso vuodesta 1848 oli Anna Alexandra Kykkäinen (k. 1860) ja toinen vuodesta 1865 Johanna Karolina Åström (k. 1870), jolle avioliitto oli samoin toinen.


title: Työvelvollisuus

text: Työvelvollisuus on Suomen laissa tunnettu poikkeusolojen aikainen velvollisuus, joka koskee kaikkia Suomessa asuvia 17–64-vuotiaita henkilöitä. Sitä voidaan käyttää valmiuslain mukaisissa poikkeusoloissa eli sodan, sodan uhan, kiristyneen kansainvälisen tilanteen, maailmankaupan häiriön tai suuronnettomuuden aikana. Työvelvollisuuden tarkoituksena on varmistaa työvoiman saanti yhteiskunnan toimintojen kannalta kriittisissä tehtävissä. Perustana työvelvollisuudelle on Suomen perustuslaissa säädetty yleinen maanpuolustusvelvollisuus. Kuten muistakin poikkeustilavaltuuksista, myös työvelvollisuudesta säädetään tasavallan presidentin asetuksella, jonka eduskunta sitten hyväksyy.


title: Työvelvollisuus

text: Työvelvollisuus jakautuu neljään eri vaihtoehtoon. Kevyin vaihtoehdoista on työnvälityspakko, jossa työnantajia kielletään ottamasta töihin muita kuin Työ- ja elinkeinotoimiston osoittamia työntekijöitä. Kieltoa voidaan tehostaa rajoittamalla irtisanoutumisoikeutta. Samalla julkisen vallan palveluksessa oleville voidaan antaa määräyksiä siirtyä toiselle paikkakunnalle tai toiseen tehtävään ilman oikeutta irtisanoutua.


title: Työvelvollisuus

text: Terveydenhuollon ammattihenkilöillä ja tälle alalle koulutusta saaneilla on laajennettu työvelvollisuus. Heidät voidaan määrätä kaikissa valmiuslain mukaisissa poikkeusoloissa tekemään terveydenhuoltoalan töitä, joihin heillä on koulutuksensa perusteella valmiudet. Vastaavasti pelastustointa tehostaa määräämällä kaikkia 17–64-vuotiaita koskeva velvollisuus tehdä väestönsuojelualan työtä. Tämä on laajennus normaalioloissa voimassa olevaan pelastuslain määräykseen, jonka mukaan pelastustoimen johtajalla on oikeus määrätä paikkakunnalla oleskelevat henkilöt avustamaan pelastustoiminnassa.


title: Työvelvollisuus

text: Sodan ja sodanuhan aikana valtioneuvosto voi säätää yleisen työvelvollisuuden, jolloin kaikilla maassa asuvilla 17–64-vuotiailla on velvollisuus tehdä työtä, joka on tarpeellista "valmiuslain tarkoituksen saavuttamiseksi". Valmiuslain tarkoituksena puolestaan on


title: Työvelvollisuus

text: Puolustustilalain ollessa voimassa sotilasviranomaisella eli vähintään joukkoyksikön komentajalla tai sotilasalueen päälliköllä on oikeus sotatoimialueella määrätä henkilöitä tilapäiseen työntekoon suorittamaan tehtäviä, jotka ovat joukkoja välittömästi palvelevien, sotilasjohtoon otettujen yritysten tai joukkojen itsensä kannalta välttämättömiä. Tilapäiseen työhön määrätty voidaan velvoittaa käyttämään omia työvälineitään, mutta häntä ei saa pitää tehtävässä yli 12 vuorokautta tai pakottavassa tilanteessa yli 24 vuorokautta vastoin tahtoaan. Tilapäiseen työhön voidaan määrätä kuka tahansa sotatoimialueella oleskeleva 17–64-vuotias henkilö kansalaisuudesta tai asuinmaasta riippumatta. Vihollisvaltion kansalaisia tai sotavankeja ei kuitenkaan saa tällaiseen työhön käyttää. Määräyksestä saa valittaa hallinto-oikeuteen, mutta sitä on noudatettava välittömästi. Mahdollinen määräys tilapäiseen työhön ohittaa muut työsuhteesta tai työvelvollisuusmääräyksestä aiheutuvat velvollisuudet. Korvaus menetetystä tulosta ja vahingoittuneista työvälineistä suoritetaan jälkeenpäin joko täysimääräisesti tai, valtiontalouden niin vaatiessa, kohtuullisessa määrin.


title: Työvelvollisuus

text:
Työvelvollinen voidaan määrätä mihin tahansa työhön, johon hän terveytensä ja kykyjensä puolesta soveltuu. Yleisen hallintolainsäädännön perusteella häntä tulee kuulla ennen määräyksen antamista. Mikäli mahdollista, työvelvolliset määrätään tehtäviin, joihin he ovat vapaaehtoisia. Myös henkilön ikä ja perheolot otetaan mahdollisuuksien mukaan huomioon.
Toisaalta työvelvollisella on oikeudet samoihin etuihin kuin samaa työtä tekevillä vakinaisilla työntekijöillä. Palkka määräytyy voimassa olevan työehtosopimuksen mukaan ja sen maksaa työnantaja, jolle työvelvollinen työskentelee. Työvelvollisuussuhteen purkaminen vaatii työvoimaviranomaisten suostumuksen. Kun työvelvollisuussuhde on päättynyt, työvelvollisella on oikeus palata aiempaan normaaliin työhönsä. Vihollisvaltion kansalaisia voidaan määrätä vain väestönsuojelutyöhön, joka ei suoranaisesti palvele sotilaallista etua.


title: Työvelvollisuus

text: Työvelvollisuusasiana annetusta määräyksestä voi valittaa hallinto-oikeuteen tai muuhun tätä tarkoitusta varten erityisesti perustettuun muutoksenhakuelimeen. Määräystä on kuitenkin noudatettava valituksesta huolimatta. Mahdolliset työvelvollisuuden tai työnvälityspakon loukkaukset rangaistaan sakolla. Mikäli työvelvollinen palvelee kuitenkin sotilasjohdon alaisessa laitoksessa tai sotilaallisesti järjestetyssä joukossa tai siviililaitoksen vastaavassa tehtävässä, hänet katsotaan puolustustilan vallitessa sotilaaksi ja häneen sovelletaan sotilasrikossäännöksiä.


title: Työvelvollisuus

text: Käytännössä työvelvollisuus toimeenpannaan perustamalla työvelvollisuusrekisteri, jolloin ajetaan ristiin Puolustusvoimien, Kansaneläkelaitoksen ja Eläketurvakeskuksen, Tilastokeskuksen tietokannat sekä väestörekisteri. Normaaliolojen aikana tähän valmistaudutaan pitämällä yllä tarvittava tietotekninen ratkaisu. Valmiissa työvelvollisuusrekisterissä olisi työkykyisyystiedot yli kolmesta miljoonasta suomalaisesta sekä perustiedot kaikkien maan yritysten työvoimatarpeesta.


title: Merja Halmetoja

text: Merja Halmetoja (s. 5. maaliskuuta 1987 Nivala) on suomalainen jääkiekkoilija, joka edustaa Tampereen Ilvestä.


title: Jaakko Räikkönen

text: Jaakko Räikkönen (5. lokakuuta 1830 Tipuna, Valkeasaari – 22. helmikuuta 1882 Tipuna, Valkeasaari; päivämäärät Venäjällä tuolloin käytetyn juliaanisen kalenterin mukaisia) oli Inkerissä elänyt suomalainen kansanrunoilija.


title: Jaakko Räikkönen

text: Räikkösen vanhemmat olivat Abraham Jaakonpoika Räikkönen (Repsi) ja Maria Vitikka. Räikkönen syntyi avioliiton ulkopuolella sillä hänen vanhempansa eivät olleet naimisissa, koska Abraham Räikkösellä ei ollut varaa maksaa maaorjana eläneestä Maria Vitikasta tämän isännän ruhtinas Lopuhinin määräämää 300 ruplan hintaa. Kun Lopuhin myi tiluksensa kreivi Levashoville vuonna 1844, kirkkoherra Konstantin Schröder vapautti Maria Vitikan orjuudesta. Jaakko Räikkösen vanhemmat saattoivat nyt mennä naimisiin laillisesti, mutta Jaakko itse jäi maaorjaksi. Räikkönen oppi isältään kirjoittamaan venäjää, ja suomea hän oppi kirjoittamaan kirkkoherra Schroederin avulla. Räikkönen toimi sittemmin kylänvanhimpana, kirkonmiehenä ja sunnuntaikoulun opettajana.


title: Jaakko Räikkönen

text: Kun keisari Aleksanteri II kumosi maaorjuuden vuonna 1861, Räikkönen yritti huonolla menestyksellä sovitella entisten maaorjatalonpoikien ja heidän isäntiensä välille syntyneitä erimielisyyksiä päivätöiden tekemisestä kahden vuoden siirtymäkauden aikana. Venäjän kielen taitoinen Räikkönen valittiin 1861 kylänvanhimmaksi, 1865 kunnanvanhimmaksi, ja 1866 hänestä tuli talonpoikaissäädyn edusmies maalaishallintoon ja 1868 piirioikeuden lautamies. Hän luopui näistä luottamustehtävistä 1869 ja keskittyi sitten kotitalonsa hoitamiseen.


title: Jaakko Räikkönen

text: Räikkönen hankki itselleen suomenkielisiä kirjoja ja tilasi myös suomenkielisiä lehtiä muun muassa Maamiehen Ystävää. Räikkösen tekemiä runoja julkaistiin Suomettaressa, Ilmarinen-lehdessä ja eniten Pietarin Sanomat -lehdessä.


title: Syöpäsolu

text: Syöpäsolu on solu, joka jakaantuu hallitsemattomasti, koska sen apoptoosi on häiriytynyt.


title: Syöpäsolu

text: Syöpäsolu kehittyy elimistön normaalista solusta, kun solun jakaantumista säätelevät tekijät lakkaavat toimimasta. Tällöin solu alkaa jakaantua hallitsemattomasti, eli siitä tulee syöpäsolu. Syöpäsolut jakautuvat edelleen, jolloin syntyy kasvain. Kasvain vaurioittaa kudosta, johon se on kiinnittyneenä, esimerkiksi haimaa tai aivoja (haima- tai aivosyöpä). Kasvaimesta voi irrota syöpäsoluja, jotka leviävät imusuoniston mukana muihin elimistön osiin, eli syntyy etäpesäkkeitä. Syövän vaarallisuus perustuu juuri etäpesäkkeiden syntyyn. Syöpäsolujen sanotaan olevan "kuolemattomia", eli ne jakaantuvat ja leviävät loputtomasti. Kasvain voidaan poistaa leikkauksella, tai solujen jakautumista voidaan hidastaa sytostaattihoidolla.


title: Olli Karjalainen

text: Olli Karjalainen eli O. Karjaliini tai O. Karjalin (1. tammikuuta 1805 Hevossalo, Kerimäki – 11. helmikuuta 1855 Kompero) oli suomalainen kansanrunoilija.


title: Olli Karjalainen

text: Karjalainen oppi lukemaan aapiskirjasta kotonaan jo kuusivuotiaana, ja neljätoistavuotiaana hänet lähetettiin räätälin oppiin. Karjalainen oli puotiapulaisena Puhoksella ja kierteli sitten ympäri Karjalaa, kunnes hän asettui asumaan räätälinä Liperin kirkonkylään. Viimeksi Karjalainen oli lautatarhan vartijana Siikakosken sahan lastauspaikalla Komperon kylässä. Olli Karjalainen kuoli varakkaana miehenä, ja hänen jättämällään perinnöllä veljenpoika Heikki Karjalainen osti itselleen talon Kerimäen Hevossalon kylästä.


title: Olli Karjalainen

text: Karjalainen kuvasi omia elämänvaiheitaan "Kulkuruno"-nimisessä runossaan. Hän lähetti runojaan ja kirjoituksiaan Elias Lönnrotille, ja niitä julkaistiin Lönnrotin Mehiläinen-aikakauslehdessä.


title: Juhani Ihalainen

text: Juhani (Juhana) Ihalainen (1. heinäkuuta 1799 Rautalampi – 5. tammikuuta 1856 Rautalampi) oli suomalainen kansanrunoilija.


title: Juhani Ihalainen

text: Aviottomana lapsena syntynyt Ihalainen joutui jo lapsena kerjuulle. Vartuttuaan aikuseksi hän oli ensin kuusi vuotta renkinä ja sairastuttuaan ryhtyi räätäliksi. Sairaus esti kuitenkin lopulta myös räätälinä toimimisen ja 1820-luvulta alkaen Ihalainen joutui elämään ruotuvaivaisena elämänsä loppuun saakka.


title: Juhani Ihalainen

text: Ihalaisen runoista kuusi: "Tupakkiruno", "Ylistysruno Kirjavaiselle", "Naimaruno", "Toholahden markkinoista", "Talkousruno" ja "Runo itsestänsä" ilmestyi painettuna Elias Lönnrotin Mehiläinen-aikakauslehdessä vuosina 1836-1837.


title: Juhani Ihalainen

text: Ihalaisen runoja on ilmestynyt myös kokoomateoksessa "Juhana Ihalaisen runoja", toimittaja Vihtori Laurila (Peuran Museosäätiö, Rautalampi 1962).


title: Taavetti Savolainen

text: David (Taavetti) Savolainen (1. tammikuuta 1797, Kuopion pitäjä – 4. toukokuuta 1855, Kuopio) oli suomalainen kansanrunoilija.


title: Taavetti Savolainen

text: Savolainen myi perinnöksi saamansa maatilan ja muutti asumaan Kuopion kaupunkiin josta hän osti kaupunkitalon. Myöhemmin Savolainen myi tämänkin talonsa ja työskenteli sitten laivamiehenä Saimaan vesistössä liikkuneissa laivoissa. Palattuaan Kuopioon Savolainen kuljetti viimeksi tavaroita Toivalan ja Kelloniemen välillä.


title: Pentti Lyytinen

text: Pentti Lyytinen (18. tammikuuta 1783 Pieksämäki – 26. helmikuuta 1871 Suonenjoki) oli suomalainen kansanrunoilija ja kestikievarin pitäjä.


title: Pentti Lyytinen

text: Lyytisen vanhemmat olivat talollinen Olli Lyytinen ja Katriina Konttinen. Hän tuli vuonna 1812 eli 30-vuotiaana kotivävyksi Toholahden kestikievaritaloon, jonka hän sittemmin sai perintönä omakseen. Lyytinen luopui kestikievarin pidosta vasta pari vuotta ennen kuolemaansa. Nuorempana hän toimi myös lautamiehenä ja kuudennusmiehenä, mutta liiallinen alkoholin käyttö pakotti hänet luopumaan näistä tehtävistä. Vuonna 1842 hän kuitenkin kävi tarkastamassa Suomen Pankin tilejä Helsingissä.


title: Pentti Lyytinen

text: Lyytinen osasi lukea ja kirjoittaa ja hän kirjoittikin monia runojaan itse muistiin. Tunnetuin Lyytisen runoista on "Kestikievarin viran painosta". Hänen muita runojaan ovat muun muassa:


title: Pentti Lyytinen

text: Lyytinen kutsuttiin Suomalaisen kirjallisuuden seuran jäseneksi vuonna 1836, ensimmäisenä rahvaan miehenä. Hän esitti näytteenä runonsa suomen kielestä ja kiitosrunon hallitukselle huolenpidosta nälkävuosina. Hänen runoissaan oli uskonnollis-siveellinen perussävy, hän oli kokenut nuorena uskonnollisen murroksen. Monet runot liittyvät perhejuhliin.


title: Pentti Lyytinen

text: Yhteensä runoja on säilynyt kuutisenkymmentä, useimmat niistä ovat loppusoinnillisia ja muut Kalevalan mittaisia. Lyytisen runoja merkitsi muistiin mm. Elias Lönnrot ja Carl Axel Gottlund. Sakari Topelius mainitsee hänet kirjassaan "En Resa i Finland" ja R.W. Ekman maalasi vuosien 1846 ja 1848 välillä hänestä kolme öljyväritaulua.


title: Pentti Lyytinen

text: Lyytisen aviopuoliso vuodesta 1812 alkaen oli Anna Katrina Vepsäläinen (k. 1865). Hänen veljensä pojanpoika oli runoilija Optatus Lyytinen (1832–1903).


title: Satu Aarnio

text:
Satu Sinikka Aarnio (o.s. Tuomisto
, s. 17. helmikuuta 1986 Tampere) on suomalainen malli ja juontaja. Hänet valittiin Miss Suomeksi vuonna 2008.


title: Satu Aarnio

text: Heinäkuussa 2006 Aarnio valittiin Miss Tampere Open -tennismissiksi. Tuolloin hän oli Iltalehden mukaan 176-senttinen ja 61-kiloinen. Satu Aarnio on voittanut myös Miss Festival -tittelin vuonna 2006.


title: Satu Aarnio

text: Vuoden 2008 Miss Suomi -kilpailussa Aarnion kisapituus oli 175 senttiä, paino 59 kilogrammaa ja niistä laskettu painoindeksi 19,3. Hänen ns. strategiset mittansa olivat 91–64–94. Aarnio kruunattiin 3. helmikuuta 2008 Miss Suomeksi. Hän oli myös kisojen lehdistön ihannetyttö.


title: Satu Aarnio

text: Ennen Miss Universum -kilpailua kerrottiin Satu Aarnion lihoneen neljä kiloa, jotka hän sanoi laihduttavansa ennen kisaa. Miss Universum -kilpailussa Aarnio ei sijoittunut 15 parhaan joukkoon.


title: Satu Aarnio

text: Vuoden 2009 alussa uutisoitiin Satu Aarnion osallistuvan MTV3-kanavan Tanssii tähtien kanssa -kilpailuun, mutta vaitiolovelvollisuutensa vuoksi Aarnio kiisti väitteen, joka osoittautui lopulta oikeaksi; Aarnio osallistui kilpailuun parinaan Janne Talasma. Vain noin viikko ennen tanssikisan alkua Aarnion isä kuoli, mutta siitä huolimatta Aarnio päätti jatkaa kisaa, johon hän lähti ennakkosuosikkina. Siitä huolimatta hän oli pudotusuhan alla peräti neljä kertaa. Hän kehittyi selkeästi kisan aikana ja pääsi finaaliin, jossa hänellä oli vastassa Pirkko Mannola. Aarnio voitti lopulta kilpailun saatuaan selkeästi suuremmat tuomaripisteet (116 pistettä) kuin Mannola ja yli 65 prosenttia yleisöäänistä.


title: Satu Aarnio

text: Aarnio juonsi kesällä 2010 MTV3:n Pitkä kuuma kesä -ohjelman toisen kauden yhdessä Heikki Paasosen kanssa. Kyseessä oli Aarnion ensimmäinen juontotyö televisiossa. Vuonna 2011 hän alkoi juontaa koira-aiheista ShowHAU!-ohjelmaa TV5:llä ja vuonna 2012 Mr & Miss ShowHau -ohjelmaa Foxilla. Yle TV2 esitti maaliskuusta toukokuuhun 2013 ohjelmaa Pakko tanssia, jota Aarnio juonsi yhdessä Jani Toivolan kanssa.


title: Satu Aarnio

text: Aarnio on herättänyt kohua televisioesiintymisillään. Yle TV1:n Kuudes aisti -ohjelmassa hän kertoi Suomen itsenäistyneen vuonna 1952. Arto Nybergin keskusteluohjelmassa hän kertoi kerjäläisten olevan Suomelle tarpeellisia. Väitettään hän perusteli sillä, että yhteiskunta tarvitsee toimiakseen myös vähäosaisia. Missikisojen aikana lehdistössä kohuttiin muun muassa Aarnion urasta eroottisena tanssijana Martina Aitolehden Dazzling Ladies -ryhmässä. Aarnion rohkeista kuvista, joissa hän oli alasti vain kädet rintojensa peitteenä, syntyi kohu, ja Aarnio oli vähällä menettää kruununsa. Keväällä 2009 nousi kohu, kun Aarnio kertoi häntä häiriköivästä sukulaisesta. Tilanne johti lopulta siihen, että Aarnio päätti tehdä rikosilmoituksen.


title: Satu Aarnio

text: Aarnio on kotoisin Akaan Viialasta. Hän seurusteli ja asui avoliitossa Kari Toivosen kanssa, mutta pari erosi syksyllä 2010. Pian eronsa jälkeen Aarnio myönsi tapailevansa jääkiekkoilija Pasi Nielikäistä. Aarnion alaselkään on tatuoitu suurikokoinen tribaalitatuointi. Aarnion mukaan hän otti tatuoinnin kuolleen isoäitinsä muistoksi. Hän on kertonut ottavansa myös pienen sydäntatuoinnin keväällä 2009 kuolleen isänsä, Raimo Tuomiston, muistolle. Ennen Miss Suomi 2008 -voittoaan Aarnio kertoi työskentelevänsä vaatemyyjänä, mallina ja yrittäjänä. Harrastuksikseen hän ilmoitti liikunnan, tanssin ja musiikin. Ilta-Sanomien Plus-liitteen mukaan Aarnio on harrastanut nyrkkeilyä. Helmikuussa 2016 hän kihlautui Petri Aarnion kanssa ja elokuussa 2017 he avioituivat.


title: Karl Korsch

text: Karl Korsch (15. elokuuta 1886 Tostedt, Saksa – 21. lokakuuta 1961 Belmont, Yhdysvallat) oli saksalainen marxilainen filosofi ja marxilaisuuden teoreetikko.


title: Karl Korsch

text: Korsch opiskeli oikeustiedettä, taloustiedettä ja filosofiaa Münchenin, Berliinin, Geneven ja Jenan yliopistoissa. Hän väitteli tohtoriksi Jenasta vuonna 1910. Vuosina 1917–1933 Korsch toimi aktiivisesti vasemmistolaisessa politiikassa Saksassa, mutta jätti maan valtiopäivätalon palon jälkeen. Hän oli jonkun aikaa Englannissa ja Tanskassa ja asettui lopulta Yhdysvaltoihin vuonna 1936. Yhdysvalloissa hän opetti Tulanen yliopistossa New Orleansissa. Hän työskenteli myös Institute for Social Researchissa New Yorkissa.


title: Karl Korsch

text: Korschin pääteos oli "Marxismus und Philosophie" (”Marxilaisuus ja filosofia”), jossa hän pyrki palauttamaan marxilaisuuden hegeliläisyyden perilliseksi. Hän oli huolissaan siitä, että marxilainen teoria oli menettämässä pätevyytensä ja ”vulgarisoitumassa” erilaisten sosialististen organisaatioiden käsittelyssä. Korschin kritiikkiä ei kuitenkaan hyväksytty osaksi mitään virallista kommunistista teoriaa, vaan se jäi kommunististen toisinajattelijoiden ja akateemikkojen omaisuudeksi. Korschin ajatukset saivat kuitenkin uutta suosiota 1960- ja 1970-luvuilla. Korschilla on ollut vaikutusta muun muassa Frankfurtin koulukuntaan sekä Bertolt Brechtiin.


title: Pietari Väänänen

text: Pietari Väänänen tai Petter Wänänen (1. tammikuuta 1764, Murtolahti, Nilsiä – 19. huhtikuuta 1846, Taipalsaari) oli suomalainen kansanrunoilija ja valtiopäivämies.


title: Pietari Väänänen

text: Väänäsen vanhemmat olivat talollinen Lauri Pietarinpoika Väänänen ja Kristiina Nissanen. Pietari Väänänen peri kotitalonsa isänsä kuoltua 1791. Hän oli lautamiehenä ja osallistui myös vuonna 1800 Norrköpingin valtiopäiville. Norrköpingissä Väänänen osallistui Ruotsin kuninkaalle Kustaa IV Aadolfille järjestettyyn koskenlaskunäytökseen kahden muun suomalaisen talonpojan kanssa ja hän teki myös runon samaan aikaan tapahtuneen kuninkaan kruunauksen kunniaksi. Väänänen oli mukana myös vuoden 1809 Porvoon valtiopäivillä.


title: Pietari Väänänen

text: Väänänen muutti 1828 Kuopioon jossa hän toimi jonkin aikaa ruokatavarain kauppiaana ja vietti sitten loput elinvuotensa Taipalsaarella pappina toimineen poikansa luona.


title: Heikki Väänänen (kansanrunoilija)

text: Heikki (Henrik) Väänänen eli Konsa-Heikki (s. 1770-luvun lopulla) oli 1700- ja 1800-lukujen vaihteessa Oulussa elänyt kansanrunoilija. Konsa-Heikki oli kiertelevä työmies ja hän oli myös taitava viulunsoittaja soittaen pidoissa ja tanssipaikoissa. Konsa-Heikin kerrotaan kuolleen hänen mentyään juovuksissa liian kuumaan uuniin makaamaan.


title: Hansel

text: Hansel Oy on Suomen valtion omistama yhteishankintayhtiö, joka kilpailuttaa ja ylläpitää palveluita ja tuotteita koskevia puitejärjestelyjä valtion hankintayksiköille, kuten ministeriöille ja niiden alaisille virastoille sekä valtion laitoksille ja liikelaitoksille. Hansel tarjoaa asiakkailleen myös kilpailuttamiskonsultointia. Yhtiö hallinnoi noin 70 puitejärjestelyä ja sen tavoitteena on tuottaa säästöjä valtiolle tehokkaiden yhteishankintojen kautta. Hanselin julkaisemien tietojen mukaan yhtiön toiminnasta koituva säästö oli vuonna 2015 noin 241 miljoonaa euroa (Hanselin vastuullisuusraportti 2015).


title: Hansel

text: Hanselin hallinnoimien puitejärjestelyjen kautta tehtyjen hankintojen kokonaisarvo oli vuonna 2015 noin 700 miljoonaa euroa. Yhtiön suurimmat asiakkaat ovat muun muassa puolustusministeriön, opetus- ja kulttuuriministeriön, sisäministeriön ja valtiovarainministeriön hallinnonalat.


title: Hansel

text: Yhtiö toimii julkisia hankintoja koskevassa lainsäädännössä tarkoitettuna valtion yhteishankintayksikkönä sekä tarjoaa valtion hankintayksiköille asiantuntijapalveluita hankintoihin ja hankintamenettelyihin liittyvissä kysymyksissä. Yhtiön toiminta perustuu sekä kansalliseen lainsäädäntöön että EU:n julkisista hankinnoista annettuun direktiiviin.


title: Pentti Hirvonen

text: Pentti Hirvonen () oli suomalainen kansanrunoilija.


title: Pentti Hirvonen

text: Hirvonen kierteli ympäri Suomea ja asui muun muassa Kajaanissa, kunnes asettui maakauppiaaksi Rääkkylän kirkonkylään. Hän kuoli liiallisen alkoholin käytön seurauksiin joulukuussa 1878.


title: Paavo Tuovinen

text: Paavo Tuovinen (21. kesäkuuta 1769 Maaninka – 17. huhtikuuta 1827 Maaninka) oli suomalainen kansanrunoilija.


title: Paavo Tuovinen

text: Tuovisen vanhemmat olivat talollinen Olli Tuovinen ja Kristiina Kröger. Hän asui Maaningalla, ensin Tuovilanlahden ja sitten Haatalan kylässä, toimien seppänä ja maanviljelijänä. Hänet tunnettiin myös runojen tekijänä. Hän seurasi innokkaasti Reinhold von Beckerin Turun Viikkosanomia ja kirjoitti 1821 lehteen suomen kielen asemaa koskeneet runot "Suomen kielen sorrosta" ja "Suomen kielen kasvannasta". Molemmat julkaistiin uudelleen 1889 ilmestyneessä kokoelmassa "Kahdeksantoista runoniekkaa".


title: Paavo Tuovinen

text: Tuovisen ensimmäinen puoliso vuodesta 1793 oli Anna Hyvärinen (k. 1817) ja toinen vuodesta 1818 Kristiina Savolainen.


title: Zina Garrison

text: Zina Lynna Garrison (s. 16. marraskuuta 1963) on yhdysvaltalainen tennispelaaja. Hän syntyi Teksasin Houstonissa afroamerikkalaisen perheen seitsemästä lapsesta nuorimpana.


title: Zina Garrison

text: Garrison pelasi ammattilaisena vuosina 1982–1997. Hän voitti sekanelinpelimestaruuden Australian avoimissa 1987 sekä Wimbledonissa 1988 ja 1990. Hän voitti vuoden 1988 kesäolympialaisissa Soulissa nelinpelissä kultaa ja kaksinpelissä pronssia.


title: Zina Garrison

text: Yksityisellä puolella Garrisonin elämää ovat pitkään varjostaneet bulimia ja masennus; hän yritti itsemurhaa helmikuussa 1999.


Ultima Underworld II: Labyrinth of Worlds on vuonna 1993 julkaistu tietokoneroolipeli, joka on jatko-osa ja osa Ultima-pelisarjaa. Se sijoittuu Ultima VII:n osien 1 ja 2 väliin. Uusia ominaisuuksia The Stygian Abyssiin verrattuna ovat digitaaliset ääniefektit ja uudet tasot


title: Ultima Underworld II: Labyrinth of Worlds

text: Avatar on kutsuttu Lord Britishin linnaan päivälliselle. Seuraavana aamuna linnan ympärille on muodostunut kupu mustasta kristallista, joka sulkee sisälläolijat ansaan. Avatar käyttää linnan alapuolisista viemäreistä löytämäänsä toista kristallia matkustaakseen muihin maailmoihin, vapauttaakseen linnan Guardianin taiasta.


title: Hubert Strohmaier

text: Hubert Strohmaier (25. maaliskuuta 1896 Arnfels/Leibnitz – 1947 Belgrad) oli Saksan armeijan kenraalimajuri toisen maailmansodan aikana.


title: Hubert Strohmaier

text: Strohmaier oli syntynyt Arnfelsissa. Hän liittyi Itävalta-Unkarin armeijaan ensimmäisen maailmansodan alussa elokuussa 1914. Hän palveli 11. kenttähaupitsirykmentissä ennen maailmansotaa, ja sodan jälkeen 3. tykistörykmentissä.


title: Hubert Strohmaier

text: Toisen maailmansodan alussa hän liittyi natsi-Saksan armeijaan, ja hänet ylennettiin everstiluutnantiksi 1. lokakuuta 1939, ja everstiksi 1. huhtikuuta 9141. Hän oli ensin 94. tykistörykmentin ja sitten 112. vuoristotykistörykmentin komentajana. Hänet palkittiin ansioistaan kultaisella Saksan ristillä, ja sodan lipussa hän komensi 3. SS-armeijakuntaa Balkanilla, ja osallistui sotatoimiin alueen partisaaneja vastaan. Hänen joukkonsa syyllistyivät alueella lukuisiin sotarikoksiin. Sodan jälkeen Strohmaier tuomittiin Belgradissa sotarikoksista kuolemaan. Hänet hirtettiin belgradilaisessa vankilassa vuonna 1947.


title: Minna Parviainen

text: Minna Parviainen (s. 7. heinäkuuta 1989) on suomalainen taitoluistelija. Hän luistelee Espoon Taitoluisteluklubissa ja hänen päävalmentajanaan toimii Susanna Peltola.


title: Minna Parviainen

text: Parviaisen tähän mennessä paras sijoitus on junioreiden 4. sija Suomen-mestaruuskilpailuissa 2008. Tämän sijoituksen myötä hänet valittiin edustamaan Suomea yhdessä Jenni Vähämaan ja Sofia Otalan kanssa taitoluistelun junioreiden MM-kilpailuihin 2008 Bulgarian Sofiaan.


title: Minna Parviainen

text: Minna Parviainen luisteli ennen Kauniaisten Taitoluisteluklubissa.


title: Oulun Luistinseura (salibandy)

text: Oulun Luistinseuran (lyh. OLS) salibandyjaosto perustettiin keväällä 1998, kun Pöllöt sulautui Oulun Luistinseuran jaostoksi. Kaudella 2016–2017 seuran miesten edustusjoukkue pelaa pääsarjatasolla Salibandyliigassa. OLS pelaa kotiottelunsa 2014 valmistuneessa Kastellin monitoimitalossa, jossa on 800 katsomopaikkaa. Naisten joukkue luopui liigapaikasta kauden 2013–2014 jälkeen ja tällä hetkellä seura keskittyy kasvattamaan tyttöpelaajia juniorijoukkueissa ja harrastetoiminnassa nuorimmista tyttöjunioreista aina B-junioreihin asti.


title: Oulun Luistinseura (salibandy)

text: Oulun Luistinseuran salibandyjaosto syntyi, kun pohjoissuomalainen lajin pioneeriseura Pöllöt sulautui osaksi yhdistyksen organisaatiota. Viimeisellä kaudellaan Pöllöjen miesten edustusjoukkue oli pudonnut II-divisioonaan, josta OLS nousi heti yhdistymisen jälkeen valmentaja Kari Moilasen johdolla takaisin I-divisioonaan. Nousujohteinen kehitys jatkui, ja heti keväällä kauden 1999–2000 päätteksi OLS nousi liigaan. Siellä joukkue pelasi aina kevääseen 2008, jolloin se hävisi liigakarsinnoissa FBT Porille ja tippui I-divisioonaan. OLS:n naiset saavutti SM-pronssia keväällä 2013. Mitali oli seurahistorian ensimmäinen aikuisten tasolla.


title: Heinrich Schwarz

text:
Heinrich Schwarz (14. kesäkuuta 1906 München – 20. maaliskuuta 1947 Sandweier) oli Auschwitz III Monowitzin keskitysleirin komendantti toisen maailmansodan aikana Saksan valtaamassa Puolassa.
Schwarz nimitettiin Auschwitz I:n leiriin Oświęcimin kaupungin lähelle ja 30. syyskuuta 1941 hän oli aktiivinen natsien työsuunnitteluhallinnossa (Abt. IIIa). Marraskuussa 1943 Rudolf Höss nimitettiin toimistoryhmä D:n päälliköksi SS:n talouden ja hallinnon päätoimistoon (SS-WVHA) ja hän lähti Auschwitzista. Leiri jaettiin kolmeen eri hallinnolliseen yksikköön ja Schwarzista tuli komendantti Auschwitz III Monowitziin. Kun muut leirikomendantit toisilla leireillä siirrettiin muutaman kuukauden kuluttua pois, Schwarz nautti esimiehensä Oswald Pohlin suosiosta. Evakuoinnin jälkeen hänestä tuli Natzweiler-Struthofin keskitysleirin komendantti Elsass-Lorrainessa. Sodan jälkeen SS-Hauptsturmführer Schwarz joutui Ranskassa sotilasoikeuteen vastaamaan sotarikossyytteisiin. Hänet tuomittiin kuolemaan ja teloitettiin vuonna 1947.


title: Matkustaja-alus

text: Matkustajalaiva on laiva, jonka pääasiallinen tehtävä on kuljettaa matkustajia. On myös olemassa rahtialuksia, joihin mahtuu useitakin matkustajia, mutta näitä ei yleensä lasketa matkustajalaivoiksi. Matkustajalaivan koko ja reitin pituus saattavat vaihdella paljonkin.


title: Karl Hanke

text: Karl August Hanke (24. elokuuta 1903 Lauban, Sleesia, Saksa – 8. kesäkuuta 1945 Tšekkoslovakia) oli Saksan kansallissosialistisen työväenpuolueen virkamies. Hän oli kuvernööri ja aluejohtaja (Gauleiter) Ala-Sleesiassa vuosina 1940–1945. Poliittisessa testamentissaan Adolf Hitler nimitti hänet tehtävistään erotetun Heinrich Himmlerin seuraajaksi SS-valtakunnanjohtajaksi. Hän toimi virassa 40 päivän ajan, todellisuudessa kuitenkaan osallistumatta SS:n johtamiseen ollessaan piiritettynä Breslaussa.


title: Karl Hanke

text: Hanke syntyi Laubanissa Saksan keisarikunnan itäosassa. Vuodesta 1928 hän oli puhekoulun opettajana Berliinissä. Hän oli kansallissosialistisen puolueen ja SS:n varhainen jäsen. Vuodesta 1928 Hanke oli Preussin valtioparlamentin (Landtag) jäsen. Hän sai potkut Preussin valtion palveluksesta puhekoulussa 1931 poliittisen aktiivisuutensa takia. Syyskyyssa 1930 kansallissosialistisen puolueen suuren vaalivoiton jälkeen Hankesta tuli paikallisen puoluetoimiston johtaja Berliinin läntisellä alueella. Vuonna 1932 Hanke valittiin Saksan valtiopäiville kansallissosialistisen puolueen edustajana. 1. huhtikuuta Hankesta tuli Joseph Goebbelsin henkilökohtainen avustaja. Hankella oli myös suhde Goebbelsin vaimoon Magdaan, mutta Hitler kielsi suhteen. Vuonna 1938 Hanke ylennettiin valtiosihteeriksi (sijaisministeriksi) propagandaministeriöön.


title: Karl Hanke

text: Asemassaan Hanke oli ensimmäinen puoluevirkamies, joka otti yhteyttä nuoreen arkkitehtiin nimeltä Albert Speer. Hanke sopi Speerin kanssa, että tämä suunnittelisi huvilan läntisiin kaupunginosiin puolueorganisaation käyttöön. Hankesta ja Speeristä tuli läheisiä ystäviä. Hanke järjesti Speerin suunnittelemaan kansallissosialistiselle puolueelle päämajan Berliinin keskustaan osoitteeseen Vosstrasse 1. Vuonna 1944 Hanke neuvoi Speeriä olemaan ikinä käymättä Auschwitzissa mistään syystä. Hanke oli nähnyt ”jotakin mitä ei saanut eikä voinut kuvata”.


title: Karl Hanke

text: Toisen maailmansodan sytyttyä 1939 reserviupseeri Hanke tarjoutui vapaaehtoiseksi sotilaspalvelukseen. Syyskuusta lokakuuhun 1939 hän palveli 3. panssaridivisioonassa Puolassa. Touko–kesäkuussa 1940 Hanke palveli kenraali Erwin Rommelin alaisena 7. panssaridivisioonassa Ranskassa. Hänet vapautettiin Wehrmachtista yliluutnanttina 1941. Hitler nimitti Hanken aluejohtajaksi ja kuvernööriksi Breslauhun Ala-Sleesiaan. Vuotta myöhemmin Himmler ylensi hänet SS-kenraaliluutnantiksi ("SS-Gruppenführer"). Hanke oli fanaattinen kansallissosialisti: hänen hallintonsa aikana yli 1 000 ihmistä hirtettiin hänen käskystään, ja siitä hänelle annettiin lisänimi ”Breslaun hirttäjä”.


title: Karl Hanke

text: Hanken fanaattisuus ja ehdoton kuuliaisuus teki vaikutuksen Hitleriin, joka lopun koittaessa nimitti hänet viimeiseksi Reichsführer-SS:ksi ja Saksan poliisin päälliköksi. Hanke korvasi petturiksi julistetun Himmlerin 29. huhtikuuta 1945. Kahdeksan päivää aikaisemmin Hanke oli palkittu Saksan korkeimmalla kunniamerkillä, Saksan ritarikunnan kunniamerkillä, palkintona Breslaun puolustuksesta.


title: Karl Hanke

text: Toisen maailmansodan lopulla etenevä puna-armeija piiritti linnoitukseksi muutetun Breslaun, ja Hitler nimitti Hanken kaupungin puolustustaistelun johtajaksi ("Kampfkommandant"). Ylimielinen Hanke järjesti kaupungin turhaan ja sotilaallisesti hyödyttömään vastarintaan. Hanken ansiot Breslaun puolustajana saivat Goebbelsinkin kirjoittamaan päiväkirjaansa ihailevia sanoja Hankesta keväällä 1945. Kun puna-armeija vihdoin valtasi kaupungin, Hankea ei sieltä enää löytynyt.


title: Karl Hanke

text: 6. toukokuuta saksalainen kenraali Hermann Niehoff antautui Breslaussa. Hanke pakeni 5. toukokuuta pienellä varastossa häntä varten pidetyllä Fieseler Storch -lentokoneella. Speerin väite, jonka mukaan Hanke olisi paennut prototyyppisellä helikopterilla, ei ehkä ole uskottava.


title: Karl Hanke

text: Karl Hanken kuolemasta toisessa maailmansodassa ei ole varmuutta, koska hänen ruumistaan ei ole ikinä löytynyt eikä hänen kuolemalleen ole silminnäkijöitä. Kuitenkin on esitetty teorioita hänen kuolemastaan.


title: Karl Hanke

text: Tuntemattomista syistä Hanke lensi Prahaan ja liittyi 18. SS-vapaaehtoiseen panssarikrenatööridivisioona Horst Wesseliin. Hanke valitsi ylleen SS-sotamiehen univormun salatakseen henkilöllisyytensä pidätyshetkellä. Hänen joukkionsa yritti taistella tiensä Saksaan, mutta antautui Nova Vesissa (entinen Neudorf) katkeran taistelun jälkeen tšekkipartisaaneja vastaan.


title: Karl Hanke

text: Hanken todellinen henkilöllisyys ei selvinnyt vangitsijoille, ja hänet sijoitettiin sotavankileiriin yhdessä muiden, alempiarvoisten SS-miesten kanssa. Yksi mahdollinen selitys hänen kuolemalleen on, että hän yritti paeta leiristä aamulla 8. kesäkuuta 1945 tajuttuaan, ettei hänen henkilöllisyytensä pysyisi kauan salassa. Hän onnistui pakenemaan leiristä, mutta tšekkivartija näki hänet ja ampui häntä selkään, mihin hän kuoli välittömästi. Joidenkin versioiden mukaan puolalaiset tai tšekit olisivat hakanneet hänet kuoliaaksi.


title: Jakke Honka

text: Jaakko Krumberg (sukunimi vuodesta 1911 Vuorimaa), käytti kirjailijanimeä Jakke Honka (1. tammikuuta 1866 – 19??) oli suomalainen kirjailija.


title: Future World

text: Future World on single Helloweenin toiselta albumilta, Keeper of the Seven Keys part I, joka ilmestyi vuonna 1987. Kitaristi Kai Hansen on kirjoittanut kappaleen. Se on vuosien aikana osoittautunut yhdeksi Helloweenin suosituimmaksi kappaleeksi. Hansenin Gamma Ray -yhtye esittää sitä myös usein keikoilla. Kyseessä ei sinänsä ole Gamma Rayn esittämä cover, koska kappale on Hansenin tekemä.


title: Butes

text: Butes () oli kreikkalaisessa mytologiassa useamman eri mieshahmon nimi.


title: Diann Roffe-Steinrotter

text: Diann Roffe-Steinrotter (s. 24. maaliskuuta 1967) on yhdysvaltalainen entinen alppihiihtäjä.


title: Diann Roffe-Steinrotter

text: Roffe-Steinrotter voitti olympiakultaa supersuurpujottelussa Lillehammerin talviolympialaisissa 1994, sekä hopeaa suurpujottelussa Albertvillessä 1992. Hän kilpaili ensimmäisen kerran talviolympialaisissa Calgaryssä 1988, sijoittuen suurpujottelussa kahdenneksitoista ja pujottelussa viidenneksitoista.


title: Diann Roffe-Steinrotter

text: Roffe-Steinrotter oli vasta 17-vuotias, kun hän voitti kultaa suurpujottelussa Bormion maailmanmestaruuskilpailuissa 1985. Mestaruuden myötä hänestä tuli ensimmäinen alppihiihdon maailmanmestaruuskilpailuissa kultaa voittanut Yhdysvaltalaisnainen. Vailin MM-kilpailuissa 1989 hän sijoittui suurpujottelussa yhdeksänneksi ja supersuurpujottelussa neljänneksitoista. Uransa viimeisissä MM-kilpailuissa Japanin Moriokassa 1993 Roffe-Steinrotter sijoittui suurpujottelun yhdeksänneksi sekä supersuurpujottelussa kolmanneksitoista.


title: Diann Roffe-Steinrotter

text: Roffe-Steinrotter voitti urallaan kaksi maailmancupin osakilpailua ja saavutti yhteensä seitsemän palkintokorokepaikkaa. Hän sijoittui kaksi kertaa kymmenenneksi maailmancupin kokonaiskilpailussa kausilla 1989–1990 ja 1991–1992, lisäksi hän oli suurpujottelun maailmancupissa kolmas kaudella 1991–1992.


title: Diann Roffe-Steinrotter

text: Roffe-Steinrotter lopetti uransa supersuurpujottelun osakilpailuvoittoon kauden 1993–1994 Vailissa järjestetyissä maailmancupin finaaleissa.


title: Aino Malmberg

text: Aino Emma Wilhelmina Malmberg os. Perenius (24. helmikuuta 1865 Hollola – 3. helmikuuta 1933 Helsinki) oli suomalainen kirjailija ja sosialistinen poliitikko.


title: Aino Malmberg

text: Malmbergin vanhemmat olivat kirkkoherra Johannes Perenius ja Edla Olivia Björkstén. Hän pääsi ylioppilaaksi 1884 ja valmistui Helsingin yliopistosta opettajakandidaatiksi 1886. Malmberg toimi sitten englannin kielen opettajana eri kouluissa ja myöhemmin vuosina 1898-1908 Suomen Liikemiesten Kauppaopistossa.


title: Aino Malmberg

text: Malmberg joutui lähtemään Suomesta Englantiin vuonna 1910 osallistuttuaan Venäjän hallinnon vastaiseen toimintaan. Hän palasi Suomeen vasta maan itsenäistyttyä. Malmberg edusti Englannin Independent Labour Partya kansainvälisessä työväenkongressissa Kööpenhaminassa 1910. Hän piti esitelmiä Suomen oloista myös Amerikassa ja teki vierailun Australiaan 1928-1929, jossa perehtyi sikäläisten suomalaisten siirtolaisten oloihin.


title: Aino Malmberg

text: Malmberg oli naimisissa vuosina 1887-1910 lehtori Emil Othniel Malmbergin kanssa, mutta liitto päättyi eroon. Heidän poikiaan olivat kenraaliluutnantti ja suojeluskuntien komentaja Lauri Malmberg. jääkärieversti Erik Malmberg ja kirjailija Olavi Malmberg.


title: Aino Malmberg

text: Malmbergin kirjallinen tuotanto sisälsi mm. novelleja ja muistelmia sekä henkilö- ja matkakuvauksia:


title: Sekunti (täsmennyssivu)

text: Sekunti on muun muassa:


title: Kalevan kisat 1987

text: Kalevan kisat järjestettiin vuonna 1987 Kuopiossa 14.–16. elokuuta. Kilpailupaikka oli Väinölänniemen kenttä. Kalevan maljan voitti Helsingin Kisa-Veikot.


title: Kalevan kisat 1988

text: Kalevan kisat järjestettiin vuonna 1988 Hämeenlinnassa 5.–7. elokuuta. Kilpailupaikka oli Kaurialan kenttä. Kalevan maljan voitti Viipurin Urheilijat.


title: Peter Runggaldier

text: Peter Runggaldier (s. 29. joulukuuta 1968 Brixen, Etelä-Tiroli, Italia) on italialainen uransa lopettanut alppihiihtäjä.


title: Peter Runggaldier

text: Runggaldier sijoittui hopealle syöksylaskussa Saalbachin maailmanmestaruuskilpailuissa 1991, samoissa kisoissa hän oli alppiyhdistetyn seitsemäs. Lisäksi hän ylsi kymmenen parhaan joukkoon MM-kilpailuissa Sierra Nevadassa 1996, jossa sijoittui syöksylaskussa kahdeksanneksi sekä Sestrieressä 1997, jossa hän oli supersuurpujottelun yhdeksäs. Yhteensä Runggaldier osallistui urallaan viisiin maailmanmestaruuskilpailuihin.


title: Peter Runggaldier

text: Runggaldier sijoittui Lillehammerin talviolympialaisissa 1994 syöksylaskussa kahdenneksitoista ja supersuurpujottelussa viidenneksitoista. Naganon olympialaisissa 1998 hän keskeytti syöksylaskussa ja oli supersuurpujottelun yhdeksästoista.


title: Peter Runggaldier

text: Junioreiden maailmanmestaruuskilpailuissa Runggaldier saavutti alppiyhdistetyn pronssia Itävallan Bad Kleinkirchheimissä 1986.


title: Peter Runggaldier

text: Runggaldier voitti urallaan kaksi maailmancupin osakilpailua ja saavutti yhteensä seitsemän palkintokorokepaikkaa. Hän voitti supersuurpujottelun maailmancupin kaudella 1994–1995 ja oli parhaimmillaan maailmancupin kokonaiskilpailussa neljästoista kaudella 1995–1996.


title: Peter Runggaldier

text: Runggaldier lopetti uransa kauden 1999–2000 jälkeen.


title: Luumarja

text: Luumarja on mehevien hedelmien tyyppi, jossa maltokerroksen keskellä on yleensä vain yksi, hedelmän kovan sisäosan eli endokarpin (arkikielessä ”kiven”) ympäröimä siemen.


title: Luumarja

text: Luumarjoja ovat muun muassa ruusukasveihin kuuluvan "Prunus"-sukuun kuuluvien puiden hedelmät kuten kirsikka, luumu, persikka, manteli ja aprikoosi sekä myös samaan sukuun kuuluvan tuomen ”marja”. Samaan heimoon kuuluvilla "Rubus"-suvun kasveilla kuten vadelmalla, mesimarjalla ja lakalla on monen pienen yhteenkasvaneen luumarjan muodostama hedelmystö, kerrattu luumarja eli kerrannaisluumarja. Luumarjoja on eräillä muihinkin heimoihin kuuluvilla kasveilla, esimerkiksi oliivi ja taateli.


title: Juuso Mursu

text: Juuso Mursu (2. lokakuuta 1740 – 3. heinäkuuta 1807 Pudasjärvi) oli Pudasjärvellä ja Taivalkoskella asunut kansanrunoilija.


title: Juuso Mursu

text: Renkinä ja torpparina toiminut Mursu asui nykyisen Taivalkosken alueella 1770-luvun alkupuolelta aina vuoteen 1792 jolloin hän muutti silloisen Kuusamon, nykyisen Posion puolelle, ja sieltä edelleen 1803 ilmeisesti Kouvanjärvelle Pudasjärvelle.


title: Mikko Salovaara

text: Mikko Salovaara (s. 1979) on suomalainen muusikko, joka soittaa kitaraa Kiuas-yhtyeessä. Hän oli mukana suomalaisten metallikitaristien Guitar Heroes -albumilla. Salovaara soittaa Deanin Dimebag Darrell -nimikkokitaraa.


title: Mikko Salovaara

text: Salovaara aloitti kitaransoiton 12-vuotiaana. Hän opiskeli musiikkia seitsemän vuotta Espoossa. Sen jälkeen hän siirtyi Pop & Jazz konservatorioon. Salovaara on myös opiskellut musiikkitiedettä Helsingin yliopistossa kolme vuotta. Hän opettaa kitaransoittoa Musiikkikoulu Taukossa Espoossa.


title: Mikko Salovaara

text:
Lisäksi Mikko Salovaara on tehnyt lauluja oman tuotannon lisäksi myös muille artisteille
kuten Ari Koivuselle. Mikko oli myös mukana Angelo De Nile-projektissa lauluntekijänä.


title: Mikko Salovaara

text: Mikko Salovaara toimii pääasiallisesti Kiukaan kitaristina, mutta hän on ollut mukana myös eri projekteissa.


title: Ramón Sampedro

text: Ramón Sampedro Cameán (5. tammikuuta 1943 Porto do Son, A Coruñan maakunta, Espanja – 12. tammikuuta 1998 Boiro, A Coruñan maakunta, Espanja) oli espanjalainen merimies, kirjailija ja eutanasian puolestapuhuja.


title: Ramón Sampedro

text: Espanjan luoteisrannikolta Galiciasta kotoisin ollut Sampedro pestautui kauppalaivastoon 19-vuotiaana tavoitteenaan nähdä maailmaa. Hän työskenteli laivoilla mekaanikkona. 25-vuotiaana hän joutui sukellusonnettomuuteen, jonka seurauksena hän neliraajahalvaantui ja päätyi vuoteenomaksi. Sampedro taisteli oikeudestaan eutanasiaan lopun elämänsä lähes 30 vuotta. Perusteena oli hänen oma vakaa tahtonsa kuolla, mutta halvaantumisesta johtuva kykenemättömyys tehdä itsemurha. Hän koki itsemurhan olevan oikeus, joka häneltä kiellettiin. Sampedro oli ensimmäinen espanjalainen, joka anoi virallisesti eutanasiaa. Hän haki tilanteeseensa lainopillista apua ensin espanjalaisista oikeusasteista ja lopulta Euroopan ihmisoikeuskomissiosta, mutta ilman toivottua tulosta. Tapaus sai huomiota ympäri maailman.


title: Ramón Sampedro

text: Sampedro kuoli kaliumsyanidimyrkytykseen Boirossa 12. tammikuuta 1998. Joitain päiviä myöhemmin hänen läheinen ystävänsä Ramona Maneiro pidätettiin ja asetettiin syytteeseen avunannosta itsemurhaan. Hänet kuitenkin vapautettiin syytteestä todisteiden puutteen vuoksi eikä uusia syytteitä Sampedron kuolemaan liittyen ole nostettu. Seitsemän vuotta myöhemmin, tapauksen vanhennuttua lainopillisesti, Maneiro myönsi Espanjan television keskusteluohjelmassa asettaneensa Sampedron ulottuville syanidia sisältäneen juoman ja pillin, ja kuvanneensa tämän viimeiset sanat. Hän sanoi ”tehneensä sen rakkaudesta”.


title: Ramón Sampedro

text: Ennen kuolemaansa Sampedro kirjoitti suullaan kaksi teosta, "Cartas desde el infierno" (1996, ISBN 8408056328) ja "Cando eu caia" (julkaistu postuumisti 1998, ISBN 8427031122). Hänen elämästään tehtiin myös Alejandro Amenábarin ohjaama ja Javier Bardemin tähdittämä elokuva "Meri sisälläni" ("Mar adentro", 2004), joka voitti parhaan vieraskielisen elokuvan Oscarin ja Golden Globen sekä 14 Goyaa.


title: How Much More

text: How Much More on Kemissä 1996 perustettu rockyhtye. Vuonna 2002 How Much More osallistui Rockin Suomen-mestaruuskilpailuun ja sai semifinaalissa eniten yleisön ääniä. Yhtyeen kitaristi Sami Tuomivaara palkittiin kisojen parhaana kitaristina. 2005 How Much More julkaisi esikoisalbuminsa "How Much More" oman osuuskuntansa kautta.


title: How Much More

text: Ensimmäinen digisingle 'Hey' julkaistiin 13.10.2015.


title: How Much More

text: Eminent Wait albumi julkaistaan 4.12.2015.


title: How Much More

text: Albumit


title: How Much More

text: Singlet ja EP:t


title: Puskutraktori

text: Puskutraktori on maansiirtokone, jossa on pystysuora levymäinen puskuterä.


title: Puskutraktori

text: Ensimmäinen nykyaikainen puskutraktori rakennettiin Yhdysvalloissa vuonna 1923. Tavallisia ja panssaroituja puskutraktoreita on ollut myös sotilaskäytössä. Arkikielessä puskutraktoria tai telaketjutraktoria kutsutaan myös "katerpillareiksi" (erään niitä valmistavan yrityksen nimestä Caterpillar).


title: Bulldozer

text: Bulldozer voi olla:


title: Chloe Sullivan

text: Chloe Ann Sullivan on Allison Mackin näyttelemä hahmo televisiosarjassa "Smallville" (2001–2011). Sarjaa varten kehitetty hahmo ei perustunut suoraan olemassaoleviin sarjakuvien hahmoihin – alussa kirjoittajat suunnittelivat hänet Lois Lanen arkkityypiksi, mutta ei Lois Laneksi itsekseen.


title: Chloe Sullivan

text: Jos jätetään "Smallvillen" oheissarjakuvat huomiotta, Chloe Sullivan esiintyi ensimmäisen kerran DC:n sarjakuvissa Nick Spencerin käsikirjoittamassa Jimmy Olsen -tarinassa vuonna 2010.


title: Chloe Sullivan

text: Allison Mack oli ensiksi hakenut Lana Langin rooliin, mutta hänet valittiin yllättäen näyttelemään Chloe Sullivania. Myös Kristen Bell haki Chloe Sullivanin roolia.


title: Larry Mullen Jr.

text: Lawrence Joseph ”Larry” Mullen Jr. (s. 31. lokakuuta 1961 Artane, Dublin, Irlanti) on irlantilainen muusikko, lauluntekijä ja näyttelijä. Mullen tunnetaan parhaiten irlantilaisen U2-yhtyeen rumpalina ja perustajajäsenenä. Mullenin soittotyylin kehittymiseen on vaikuttanut mittavasti hänen taustansa soittokunnan rumpalina. Hänen tunnetuimpia rumpuosuuksiaan U2:n kappaleista ovat muun muassa ”Sunday Bloody Sunday”, ”Pride (In the Name of Love)”, ”Where the Streets Have No Name”, ”Zoo Station”, ”Mysterious Ways” ja ”City of Blinding Lights”.


title: Larry Mullen Jr.

text: U2:n ohella Mullen on vaikuttanut myös erilaisissa musiikillisissa sivuprojekteissa. Vuonna 1993 hän muodosti U2:n Adam Claytonin sekä R.E.M.:in Michael Stipen ja Mike Millsin kanssa kokoonpanon Automatic Baby, ja vuonna 1996 hän levytti yhdessä Claytonin kanssa tunnusmusiikin elokuvaan "Vaarallinen tehtävä". Hän on myös näytellyt elokuvissa "Man on the Train" (2011) ja "Tuhat kertaa hyvää yötä" (2013).


title: Larry Mullen Jr.

text: U2:n jäsenenä Mullen on voittanut urallaan muun muassa 22 Grammy-palkintoa ja Parhaan kappaleen Golden Globe -palkinnon. Vuonna 2016 "Rolling Stone" sijoitti Mullenin 96. sijalle sadan kaikkien aikojen parhaiden rumpaleiden listallaan.


title: Larry Mullen Jr.

text: Laurence Joseph Mullen Jr. syntyi 31. lokakuuta 1961 Artanessa, Dublinissa. Mullen oli perheensä toinen lapsi ja ainoa poika: hänen lisäkseen perheeseen lukeutuivat isosisko Cecilia sekä nuorempi sisko Mary, joka menehtyi vuonna 1973. Hänen vanhempansa olivat virkamiehenä työskennellyt isä Laurence Joseph Mullen Sr. ja äiti Maureen Mullen (o.s. Gaffney). Maureen Mullen menehtyi auto-onnettomuudessa vuonna 1978. Mullenin perhe asui Artanessa osoitteessa 60 Rosemount Avenue.


title: Larry Mullen Jr.

text: Kahdeksanvuotiaana Mullen kävi musiikkikoulussa, jossa hän opetteli pianonsoittoa. Hän ei kuitenkaan ollut innostunut musiikinteorian tai pianon skaalojen opiskelemisesta, ja lopetti pianonsoiton ollessaan yhdeksänvuotias. Hän on sittemmin soittanut kosketinsoittimia U2:n Vertigo Tour -kiertueella kappaleessa ”Yahweh”. Tällöin Mullen aloitti rumpujensoiton irlantilaisen rumpali Joe Bonnien, ja myöhemmin myös tämän tytär Monican, opetuksessa. Ensimmäisen oman rumpusettinsä Mullen sai vuonna 1973, kun hänen siskonsa Cecilia osti hänelle 17 puntaa maksaneen rumpusetin. Mullen lopetti rumpujensoiton opettelun Monica Bonnien alaisuudessa, ja hän onkin suurimmaksi osaksi itseoppinut rumpali.


title: Larry Mullen Jr.

text: Mullen soitti nuorena isänsä ehdotuksesta myös Artane Boys Band -soittokunnan rumpalina. Mullenin tausta soittokunnan rumpalina on vaikuttanut merkittävästi hänen soittotyylinsä kehittymiseen, mikä on havaittavissa esimerkiksi U2:n kappaleen ”Sunday Bloody Sunday” rytmikkäässä ja sotilasvaikutteisissa rumpuosuuksissa. Mullen lopetti soittokunnassa soittamisen sen jälkeen, kun muu soittokunta pyysi häntä leikkaamaan olkapäille ulottuneet hiuksensa. Soittokunnan ohella Mullen soitti myös postialan työntekijöiden liiton yhtyeessä, josta hän oli saanut paikan isänsä avustuksella.


title: Larry Mullen Jr.

text: Mullen opiskeli Mount Temple Comprehensive Schoolissa ja isänsä ehdotuksesta vei koulunsa ilmoitustaululle vuoden 1976 syksyllä ilmoituksen, jossa kerrottiin ”rumpalin etsivän muusikoita yhtyeen perustamiseksi”. Ilmoitukseen vastasivat muun muassa Paul Hewson, veljekset David ja Dik Evans, Adam Clayton sekä Mullenin ystävät Ivan McCormick ja Peter Martin. He kokoontuivat ensimmäisen kerran yhteen 25. syyskuuta 1976 Mullenin kodin keittiössä Rosemount Avenuella, ja yhtyeen nimi oli alun perin The Larry Mullen Band.


title: Larry Mullen Jr.

text: Perustetun kokoonpanon nimi vaihtui pian muotoon Feedback. McCormick ja Martin jättivät yhtyeen jo varhaisessa vaiheessa, minkä jälkeen nimi vaihtui muotoon The Hype. Myös Dik Evans erosi yhtyeestä, ja hänen viimeistä esiintymistään edeltäneenä aikana nimi vaihtui muotoon U2. U2:n muodostivat nyt rumpali Mullen, basisti Adam Clayton, kitaristi David ”The Edge” Evans ja laulaja Paul ”Bono” Hewson.


title: Larry Mullen Jr.

text: Urallaan Mullen on tehnyt musiikillista yhteistyötä muun muassa Nanci Griffithin, Daniel Lanoisin, Emmylou Harrisin, Robbie Robertsonin, Paul Bradyn ja B.B. Kingin kanssa. Hän myös sävelsi ja tuotti Irlannin jalkapallomaajoukkueen kannustuslaulun ”Put ’Em Under Pressure” vuoden 1990 jalkapallon maailmanmestaruuskilpailuja varten. Kappaletta soitetaan yhä aktiivisesti Irlannin kotiotteluiden yhteydessä.


title: Larry Mullen Jr.

text: Yhdessä U2:n basisti Adam Claytonin kanssa Mullen levytti vuonna 1996 tunnusmusiikin elokuvaan "Vaarallinen tehtävä". Kappale nousi niin Britannian singlelistan kuin Yhdysvaltain Billboard Hot 100 -singlelistan seitsemänneksi, ja se oli myös ehdokas Grammy-palkinnon saajaksi kategoriassa Best Pop Instrumental Performance. Vuonna 1993 Mullen ja Clayton muodostivat R.E.M.-yhtyeen Michael Stipen ja Mike Millsin kanssa kokoonpanon Automatic Baby, joka esitti oman versionsa U2:n kappaleesta ”” Yhdysvaltain presidentti Bill Clintonin virkaanastujaisissa. Kokoonpanon nimi Automatic Baby on viittaus R.E.M.:in vuoden 1992 albumiin "Automatic for the People" ja U2:n vuoden 1991 albumiin "Achtung Baby".


title: Larry Mullen Jr.

text: Mullen teki ensiesiintymisensä näyttelijänä Phil Joanoun ohjaamassa elokuvassa "Entropy", jossa hän esiintyi omana itsenään. Vuonna 2011 hän näytteli ja oli mukana myös tuottajan roolissa elokuvassa "Man on the Train", joka on uusintaversio ranskalaisesta "L’Homme du Train" -elokuvasta. Vuonna 2013 Mullenilla oli rooli elokuvassa "Tuhat kertaa hyvää yötä", joka palkittiin muun muassa Montrealin elokuvajuhlilla vuoden 2013 syyskuussa.


title: Larry Mullen Jr.

text: Mullen tapasi pitkäaikaisen elämänkumppaninsa Ann Achesonin opiskellessaan ensimmäistä vuottaan Mount Temple Comprehensive Schoolissa, ja hänellä on Achesonin kanssa kolme lasta: poika Aaron Elvis (syntynyt 4. lokakuuta 1995), tytär Ava (syntynyt 23. joulukuuta 1998) ja poika Ezra (syntynyt helmikuussa 2001). Mullen on tavanomaisesti pitänyt perhe-elämänsä yksityisenä, ja hän on puhunut haastatteluissa yksityiselämäänsä liittyvistä asioista vain harvoin. Hän on irlantilaisen näyttelijä Conor Mullenin serkku.


title: Larry Mullen Jr.

text: Vapaa-ajallaan Mullen on tunnettu innokkaana Harley Davidson -moottoripyöräharrastajana: esimerkiksi U2:n Zoo TV Tour -kiertueella Mullen matkusti moottoripyörällä yli 16 000 kilometriä konserttien välipäivinä. Mullen on tunnettu myös suurena Elvis Presley -fanina ja Irlannin jalkapallomaajoukkueen innokkaana kannattajana.


title: Praxis-ryhmä

text: Praxis-ryhmä oli marxilainen humanistinen filosofinen liike, joka sai alkunsa Zagrebissa ja Belgradissa Jugoslaviassa 1960-luvulla.


title: Praxis-ryhmä

text: Koulukunnan perustajiin kuuluivat mm. zagrebilaiset Gajo Petrović ja Milan Kangrga sekä belgradilainen Mihailo Marković. He julkaisivat vuodesta 1964 vuoteen 1974 marxilaista "Praxis"-aikakauslehteä, joka oli aikansa johtavia marxilaisen teorian julkaisuja kansainvälisesti. Samaan aikaan ryhmä piti myös suosittua Korčulan kesäkoulua Korčulan saarella Kroatiassa.


title: Praxis-ryhmä

text: Praxis-koulukunta katsoi, etteivät leninismi ja stalinismi olleet uskollisia alkuperäiselle marxilaisuudelle. Ad hoc -luonteensa vuoksi ne olivat enemmän apologeettisiä. Ne oli muokattu puolue-eliitin näkemysten mukaan, eivätkä hyväksyneet ideologista kritiikkiä. Koulukunta syntyi myös vastauksena titolaisuuden versiolle marxismi-leninismistä.


title: Praxis-ryhmä

text: Koulu itse painotti nuoren Karl Marxin kirjoituksia, sekä mielipiteen ilmaisun vapautta yhtä lailla idässä kuin lännessä, perustuen Marxin vaatimukseen säälimättömästä yhteiskuntakritiikistä. Erich Frommin mukaan ryhmä halusi palata oikeaan Marxiin, jonka yhtä lailla sekä sosiaalidemokraatit että stalinistit olivat vääristäneet.


title: Praxis-ryhmä

text: Praxis-ryhmällä oli suurempi vaikutus marxismiin ja akateemiseen ajatteluun enemmän lännessä kuin idässä. Länsimaissa ryhmän ajatukset vetosivat siksi, että ne painottivat dialektista, humanistista marxilaisuutta.


title: Jerry Paris

text: Jerry Paris (25. heinäkuuta 1925 – 31. maaliskuuta 1986) oli yhdysvaltalainen näyttelijä ja ohjaaja. Hän esiintyi muun muassa hammaslääkäri Jerry Helperin roolissa "The Dick Van Dyke Show’ssa".


title: Jerry Paris

text: Paris syntyi San Franciscossa, Kaliforniassa. Hän kuoli aivosyövän komplikaatioihin leikkauksessa 60-vuotiaana. Hän asui ennen kuolemaansa Los Angelesissa. Hänellä oli kolme lasta.


title: Jerry Paris

text: Ohjattuaan muutamia "The Dick Van Dyke Show’n" jaksoja Paris omistautui ohjaamaan elokuvia ja televisiosarjoja. Esimerkiksi suurin osa "Onnen päivät" -sarjan jaksoista on hänen ohjaamiaan.


title: Praktiikka

text: Praktiikka tai praxis voi tarkoittaa seuraavia:


title: R. W. Ekmanin muotokuvahermi

text: R.W. Ekmanin muotokuvahermi on Wäinö Aaltosen valmistama, Robert Wilhelm Ekmania esittävä veistos. Veistos valmistui vuosina 1924–1926, ja se paljastettiin 4. tammikuuta 1927. Se sijaitsee Turun keskustassa, Turun taidemuseon edustalla.


title: R. W. Ekmanin muotokuvahermi

text: Teos on korkeudeltaan 4,1 metriä. Sen materiaali on punagraniitti, ja se on hakattu yhdestä monoliitista ja on hermi.


title: R. W. Ekmanin muotokuvahermi

text: Teos kuuluu Turun kaupungin kokoelmiin, ja se hankittiin G. A. Petreliuksen lahjoitusvaroin.


title: R. W. Ekmanin muotokuvahermi

text: Hermi muodostaa antiteettisen ryhmän sitä kasvokkain olevan "V. Westerholmin muotokuvahermin" kanssa.


title: Werner Perathoner

text: Werner Perathoner (s. 21. syyskuuta 1967 Selva di Val Gardena, Italia) on italialainen uransa lopettanut alppihiihtäjä.


title: Werner Perathoner

text: Perathoner sijoittui Lillehammerin talviolympialaisissa 1994 supersuurpujottelussa viidenneksi ja neljä vuotta myöhemmin Naganon olympialaisissa samassa lajissa viidenneksitoista. Naganossa hän sijoittui lisäksi syöksylaskussa kuudenneksitoista. Maailmanmestaruuskilpailuissa Perathoner sijoittui kerran urallaan kymmenen parhaan joukkoon, Sierra Nevadassa 1996 hän oli syöksylaskussa seitsemäs.


title: Werner Perathoner

text: Perathoner voitti urallaan kaksi maailmancupin osakilpailua ja sijoittui palkintokorokkeelle yhteensä yksitoista kertaa. Hän oli kolmas supersuurpujottelun maailmancupissa kaudella 1994–1995 ja samalla kaudella hän sijoittui viidenneksitoista kokonaiskilpailussa.


title: Kriittinen tunti

text: Kriittinen tunti ("Zero Hour") on Kanadassa valmistettu ja Britanniassa tuotettu dokumenttityylinen televisiosarja. Ohjelmassa kuvataan ihmisen aiheuttamia tapahtumia, joiden kriittinen vaihe on kestänyt noin tunnin.


title: Kriittinen tunti

text: Ohjelmaa on esittänyt Suomessa JIM. Jaksoja on esitetty uusintana. Muualla sitä ovat esittäneet History Channel (Yhdysvallat), History Television (Kanada), BBC (Britannia) ja Discovery Channel (Aasia, Afrikka, Alankomaat).


title: Suomen Huolto

text: Suomen Huolto oli jatkosodan ja sitä seuranneiden pulavuosien aikana toiminut, vapaaehtoista kansalaisten huoltoa tehneiden järjestöjen keskuselin, jonka tarkoituksena oli taata avustustyön tasapuolisuus ja tarkoituksenmukaisuus. Järjestön edeltäjä oli talvisodan jälkeen perustettu "Suomen huollon komitea". Virallisesta kansanhuollosta vastasi kansanhuoltoministeriö.


title: Suomen Huolto

text: Suomen Huolto perustettiin vuonna 1941. Järjestö välitti ulkomailta, lähinnä Ruotsista, Tanskasta, Sveitsistä ja Yhdysvalloista aineellista apua pääasiassa sotaleskille ja -orvoille, sotainvalideille ja siirtoväelle. Suomen Huolto suoritti myös välitöntä avustustyötä lääninkeskusten ja paikallisten vapaan huollon keskusten kautta, etenkin Pohjois-Suomessa. Avustuksia jakaessaan järjestö käytti maan eri osien välillä tarveharkintaa. Suomen Huollon sääntöjen mukaan sen jäseneksi pääsi järjestö tai muu huoltoelin, joka toimi hädänalaiseen asemaan joutuneen väestön hyväksi. Vuoden 1941 lopussa Suomen Huollossa oli kaikkiaan 19 jäsenjärjestöä, muiden muassa Suomen Punainen Risti, Mannerheimin Lastensuojeluliitto, Suomen Aseveljien Liitto, Lotta-Svärd ja Pelastusarmeija.


title: Suomen Huolto

text: Avustustoiminnan kokonaisarvo oli noin 14 miljardia silloista markkaa (nykyrahassa vajaat 500 miljoonaa euroa). Vuosina 1942–1949 Suomen Huolto toteutti Kansanavun suurkeräykset, jotka tuottivat noin 1,2 miljardia markkaa (noin 40 miljoonaa euroa). Tunnetussa Kansanavun suurkeräysjulisteessa oli kuvattuna evakkomatkalla ollut poika ja teksti "Oletko auttanut minua?"


title: Suomen Huolto

text: Suomen Huolto isännöi vuonna 1950 Yhdysvaltain presidentin Franklin D. Rooseveltin lesken Eleanor Rooseveltin vierailua Suomessa.


title: Suomen Huolto

text: Katsottuaan tehtävänsä tulleen suoritetuksi Suomen Huolto lopetti toimintansa vuonna 1952.


title: 1-butyyni

text: 1-butyyni on butyynin isomeeri. Sen molekyylikaava on sama kuin butyyneillä eli CH. Rakennekaavassa CHC≡CH alkyyneille ominainen kolmoissidos on kahden ensimmäisen hiiliatomin välissä.


title: 1-butyyni

text: 1-butyynin moolimassa on 54,09 g/mol, sulamispiste −106 °C, kiehumispiste 8,1 °C, suhteellinen tiheys 0,678 g/cm (vesi = 1,0 g/cm) ja CAS-numero 107-00-6.


title: 1-butyyni

text: 1-butyyniä voidaan valmistaa dehydrohalogenoimalla dihalogeenibutaaneja tai alkalimetalliasetylidien alkyloinnilla. Sillä ei ole suurta kaupallista merkitystä, mutta sitä voidaan käyttää erikoissovellutuksissa polttoaineena.


title: V. Westerholmin muotokuvahermi

text: V. Westerholmin muotokuvahermi on Wäinö Aaltosen vuosina 1924–1926 valmistama muotokuvaveistos. Veistos esittää Turun taidemuseon ensimmäistä intendenttiä, taidemaalari ja professori Victor Westerholmia. Se sijaitsee Turun keskustassa, kaupungin taidemuseon edustalla.


title: V. Westerholmin muotokuvahermi

text: Hermi on korkeudeltaan 4,1 metriä, ja se on valmistettu yhdestä punagraniitittimonoliitista.


title: V. Westerholmin muotokuvahermi

text: Veistos paljastettiin 4. tammikuuta vuonna 1927 G. A. Petreliuksen lahjoitusvaroin. Se on osa Turun kaupungin taidekokoelmaa.


title: V. Westerholmin muotokuvahermi

text: Teos muodostaa antiteettisen ryhmän sitä kasvokkain olevan "R. W. Ekmanin muotokuvahermin" kanssa.


title: Kang

text: Kang tarkoittaa seuraavia:


title: Kalundborg

text: Kalundborg on Tanskassa Sjællandin alueella sijaitsevan Kalundborgin kunnan keskustaajama. Vuoden 2012 alussa taajamassa oli 16 303 asukasta.


title: Kalundborg

text: Kalundborg sijaitsee Sjællandin saarella noin 50 kilometriä maan pääkaupungista Kööpenhaminasta länteen. Kaupungin tunnetuin maamerkki on 1100-luvulta peräisin oleva Vor Frue Kirke. Kirkko on tehty tiilestä kuten myös sen viisi tornia.


title: Kalundborg

text: Kalundborg on tunnettu myös Tanskan suurimmasta hiilivoimalasta (DONG Energy Asnæsværket), entsyymitehtaastaan (Novo Nordisk and Novozymes, maailman suurin insuliinin ja entsyymien valmistaja) sekä Kalundborgin lyhyt- ja keskiaalto-radioasemasta.


title: Kalundborg

text: Kalundborgissa sijaitsee Statoilin Tanskan öljynjalostamo. Se on Tanskan suurin öljynjalostamo 5,5 miljoonan raakaöljytonnin vuosikapasiteetillaan. Jalostamo palvelee Tanskan, Skandinavian ja Itämeren alueen markkinoita huoltamoineen. Öljyn ja öljynjalostustuotteiden kuljetuksia varten jalostamolla on oma terminaalinsa "Kalundborgin satama"n yhteydessä. Tämä Statoilin öljysatama (Statoil-Havnen) on vuosittaiselta rahtimäärältään yksi Tanskan suurimmista satamista.


title: Sam Jones III

text: Sam L. Jones III (s. 23. huhtikuuta 1983 Boston, Massachusetts) on yhdysvaltalainen näyttelijä. Hänet tunnetaan parhaiten Pete Rossin roolista televisiosarjassa "Smallville", jossa hän näytteli kolmella ensimmäisellä tuotantokaudella ja vieraili vielä seitsemännellä.


title: Sam Jones III

text: Jones on koripalloilija Sam Jonesin poika. "Smallvillen" lisäksi hän on näytellyt elokuvassa "Glory Road" ja useissa televisiosarjoissa, kuten "Oikeus ja kohtuus", "Teho-osasto", "C.S.I.", "Blue Mountain State" ja "Seitsemäs taivas".


title: Egon Meuronen

text: Egon Engelbrekt Meuronen (19. joulukuuta 1922 Viipuri – 2005 Hämeenlinna) oli suomalainen taidemaalari, kuvataiteilija ja sarjakuvapiirtäjä. Hänen tunnetuin sarjakuvansa on luultavasti Helsingin Sanomissa päivittäin ilmestynyt jatkotarina "Syöksypommittajat", jota hän piirsi vuosina 1943 ja 1944. "Syöksypommittajat" päättyi sodan loputtua. Muita hänen sarjakuviaan olivat muun muassa "Into Ilves", "Saku" ja "Esa Ahto".


title: Egon Meuronen

text: Meuronen lopetti sarjakuvien tekemisen vuonna 1965 ja ryhtyi akvarellistiksi. Hän sai valtion taiteilijaeläkkeen vuonna 1967 ja hänet ja Olavi Vikainen palkittiin Puupäähatulla vuonna 1996.


title: Egon Meuronen

text: Egon Meuronen opiskeli Taideteollisessa keskuskoulussa vuosina 1936–1945.


title: Emily Brydon

text: Emily Brydon (s. 27. huhtikuuta 1980 Fernie, Brittiläinen Kolumbia) on kanadalainen alppihiihtäjä, joka on parhaimmillaan vauhtilajeissa.


title: Emily Brydon

text:
Brydon saavutti Anja Pärsonin jälkeen hopeaa junioreiden MM-kilpailujen pujottelussa Kanadan Lac Beauport'ssa helmikuussa 2000. Uransa ensimmäisen maailmancupin palkintokorokepaikan hän sai oltuaan kolmas syöksylaskussa St. Moritzissa 16. joulukuuta 2000. Ensimmäisen voittonsa hän saavutti samalla paikkakunnalla supersuurpujottelussa 3. helmikuuta 2008.
Kaudella 2004–2005 hän sijoittui alppiyhdistetyn cup-pisteissä kolmanneksi.


title: Emily Brydon

text: Brydon on aikuisten arvokilpailuissa sijoittunut parhaimmillaan seitsemänneksi St. Antonin MM-kisojen 2001 alppiyhdistetyssä. Olympialaisissa hänen paras sijoituksensa on Torinon 2006 supersuurpujottelun yhdeksäs sija.


title: Dave Wittenberg

text: David Richard Paul Wittenberg (s. 1. syyskuuta 1971 Johannesburg, Etelä-Afrikka) on yhdysvaltalainen ääninäyttelijä, joka palkittiin American Anime -palkinnolla vuonna 2007.